Proruski separatisti u ofanzivi, odbijaju pregovore\nTenkovi proruskih separatista idu ka Donjecku\nLider proruskih pobunjenika na istoku Ukrajine izjavio je da su njegove trupe u ofanzivi i da ne želi pregovore sa Kijevom.\nIstovremeno, UN saopštavaju da je poginulo 262 lica u borbama u poslednjih 9 dana, čime je broj stradalih od izbijanja sukoba na istoku Ukrajine u aprilu prošle godine premašio pet hiljada.\nAleksandar Zaharčenko je kazao da njegove snage mogu da pomere granice odnosno da u potpunosti preuzmu kontrolu nad regionom Donjecka. One sada kontrolišu grad Donjeck.\n“Napašćemo odmah na granicama donjecke oblasti, ali ako primetimo pretnju iz drugih pravaca, mi ćemo je neutralisati. Kijev ne uviđa da možemo istovremeno da delujemo na tri fronta”, kazao je lider ruskih pobunjenika.\n“Naša strana neće više pokušavati da uspostavi primirje već ćemo samo razmenjivati zarobljenike”, dodao je Zaharčenko dan nakon što je u eksploziji u trolejbusu u Donjecku poginulo 13 ljudi, za šta se dve strane međusobno optužuju. Nekoliko sati posle toga, proruske snage su primorale zarobljene ukrajinske vojnike da kleče u blizini mesta eksplozije izlažući ih verbalnim i fizičkim napadima razljućenih građana.\nPobunjenici drže delove oblasti Donjeck i Luganjsk na granici sa Rusijom, dok ukrajinske snage kontrolišu veće, zapadne delove ove dve regije.\nZaharčenko je precizirao da separatističke snage napreduju ka najmanje tri grada u donjeckoj regiji, kao i luganjskoj.\nVlada u Kijevu potvrđuju da su pobunjenici pokrenuli ofanzivu.\n“Ruske terorističke grupe su suštinski prekrišile sve prethodne mirovne sporazume”, kazao je Oleksandr Turčinov, šef ukrajinskog Nacioalnog i odbrambenog saveta.\nIstovremeno, ruski predsednik Vladimir Putin je optužio vlasti u Kijevu za eskalaciju sukoba, tvrdeći da su pokrenule “opsežnu vojnu akciju” na istoku zemlje u kojoj je stradalo na “desetine ljudi”.\nPutin je kazao da nije bilo odgovora na njegov predlog ukrajinskom predsedniku Petru Porošenku početkom sedmice da se povuče teško naoružanje iza linije razdvajanja. Umesto toga, na celoj toj liniji dodira ukrajinske snage su u ofanzivi, koristeći "artiljeriju i avijaciju", za napade\nu "gusto naseljenim oblastima", rekao je Putin tokom sednice ruskog\nMirovnim sporazumom iz Minska u septembru u 12 tačaka dogovoreno je primirje, koje je u međuvremenu gotovo svakodnevno kršeno. Ministri inostranih poslova Rusije, Ukrajine, Nemačke i Francuske pozvali su na prekid neprijateljstava i saglasili se u sredu u Berlinu da ukrajinske i separatističke snage povuku teško naoružanje na 15 kilometara od linije razdvajanja utvrđene u Minsku.\nNemačka kancelarka Angela Merkel pozvala je u petak na hitnu primenu mirovnog sporazuma.\n“Neophodno je da se kontakt grupa hitno sastane, tako da se postigne suštinski dogovor a ne samo na papiru tako da se povuče teško naoružanje i poštuje primirje, koje se krši poslednjih dana”.\nRuski ministar inostranih poslova Sergej Lavrov izjavio je u sredu da su pobunjenici pružili garancije Moskvi da će prepustiti oblasti koje kontrolišu iza dogovorenih linija.\nZaharčenkova izjava će produbiti sumnjičavost Zapada da Moskva teži da proširi svoju kontrolu u Ukrajini nakon što je anketirala Krim u martu i nastavila da podržava separatise na istoku zemlje.\nUkrajinske vlasti i njeni zapadni saveznici tvrde da se ruske regularne trupe bore na strani separatista, koristeći tešku artiljeriju i tenkove. Međutim, Moskva insistira da su se jedino ruski “dobrovoljci” pridružili pobunjenicima na istoku Ukrajine.\nUkrajinske snage su se povukle u četvrtak sa glavnog terminala na aerodromu u Donjecku na kome su u poslednjih nekoliko sedmica vođene žestoke borbe.\nVlada u Kijevu je saopštila da su njene trupe zadržale kontrolu na delovima aerodroma, ali je šest vojnika ubijeno a 16 ranjeno.\nMeđutim, portparol separatista Eduard Basurin je kazao da kazao da su i oni pretrpeli gubitke\n“Danas je naša milicija pretrpela najveće gubitke – 24 ljudi je ubijeno, a 30 ranjeno. Gubici naših neprijatelja su oko 50 ubijenih i ranjenih, a uništeni su i tri tenka i četiri oklopna transportera”.\nU poslednjih 9 dana u sukobima ukrajinskih i proruskih snaga poginulo je 262 ljudi, saopštava kancelarija Ujedinjenih nacija za ljudska prava, dodajući da je broj žrtava od početka sukoba u Ukrajini u aprilu prošle godine premašio 5.086, a možda je i daleko veći.\nPortparol ove kancelarije UN Rupert Kolvil je rekao da je to bio "najsmrtonosniji period" od kada je u septembru proglašen prekid vatre.\nAgencija UN za izbjeglice saopštila je da nove bezbednosne regulative, koje je uvela ukrajinska vlada, otežavaju napore da se isporuči pomoć u zone sukoba na istoku Ukrajine i živote raseljenih lica.


Prema informacijama iz Ministarstva spoljnih poslova, Aleksandar je zbrinut u kampu firme i predstavnici kompanije preduzimaju mere da dobiju njegovu oduzetu putnu ispravu.\nZa Aleksandra Dronjka iz Smedereva, mogućnost zarade u Libiji pretvorila se u agoniju, jer već tri meseca sedi u radničkom kampu, bez najvažnijeg ličnog dokumenta. A zašto su mu iz emigracionog pasoš odzeli, nikome, pa ni njemu samom nije jasno, jer je već odlazio u ovu ratom zahvaćenu državu i do sada nije imao problema.\n- Međutim, sada kada sam sada stigao, na aerodromu me niko nije sačekao. Kada sam konačno našao ljude iz firme, saznao sam da tamo dva radnika već 12 dana čekaju da se vrate kući jer iz firme, navodno, nisu mogli da im nađu letove. Sam taj odnos prema radnicima nagnao me je da posao potražim u novoj firmi - ispričao je Aleksandar za Kurir.\nTu počinje njegova agonija.\nPre nego što je počeo da radi za novu firmu, Aleksandar je rešio da ode do grada Tobruk, u istočnom delu Libije, da pokupi stvari koje je tamo ostavio prethodni put, ali i da kolegi iz bivše firme odnese pasoš.\n- Kada smo sleteli u Bengazi, ljudi iz emigracionog su mi oduzeli pasoš i rekli da pozovem predstavnika firme preko koje sam došao u Libiju. Taj čovek mi je preveo da mi iz emigracionog traže 2.000 dolara, a da ja ne znam ni zašto - tvrdi Aleksandar.\nKako nije imao taj novac, ponuđeno mu je da ili sačeka prvi let za Tunis, ili ostavi pasoš dok se, kako su mu rekli, nesporazum ne razreši.\n- Rešio sam da ostanem u Libiji, verovao sam da će se sve to za nekoliko dana rešiti, a i kolegin pasoš je bio kod mene. Međutim, od tada su prošla skoro tri meseca. Nebrojeno puta sam zvao predstavnike firme, koji su mi obećali pomoć, ali od toga nije bilo ništa. Problem je i što Srbija nema ambasadu u Tripoliju, već u Tunisu, a i što ne znam dobro arapski i ne mogu da se sporazumem i vidim šta je tačno problem - objasnio je Aleksandar u ispovesti za "Kurir".\nKuća porodice Dronjak u Smederevu\nA u Tripoli je došao zbog ugovorenog posla u rafineriji nafte, preko beogradskog predstavništva firme.\nMeđutim, pripadnici libijske vlasti oduzeli su mu pasoš u Bengaziju. Kako je za naš "Blic" objasnila Aleksandrova porodica, obratili su se Ministarstvu spoljnih poslova koji su ih dalje uputili na konzulat, budući da je srpska ambasada iz Libije premeštena u Tunis.\n- Moj sin je dobro i to je najvažnije. Ćerka Aleksandra se redovno čuje sa njim i po svemu sudeći, njegova situacija sa papirima će se uskoro rešiti. Trenutno boravi u kampu u Libiji i nadamo se da će ova priča uskoro dobiti srećan kraj - rekla je Aleksandraova majka za "Blic".\nDodatne komplikacije za radnika iz Srbije nastale su kada mu je istekla viza. U Ministarstvu spoljnih poslova Srbije rekli su za RTS da je Ambasada Republike Srbije u Tripoliju u kontaktu sa firmom koja ga je angažovala za poslove na naftnom polju.\n- Predstavnik firme je u stalnom kontaktu sa nadležnim libijskim organima i nastoji da dobije oduzetu putnu ispravu A. Dronjka i pruži pomoć u slučaju njegovog povratka u Republiku Srbiju. Ambasada je u redovnom kontaktu sa direktorom firme "Petrolkomet" i preduzima sve potrebne mere u skladu sa svojim nadležnostima u cilju pružanja pomoći državljaninu Republike Srbije - naveli su u Ministarstvu.\nNjega je firma za koju je prvobitno trebalo da radi smestila u radnički kamp, u gradu Ras Lanuf, na istočnoj obali.\nKompanija: Dronjak je dobio svoj pasoš\n"Blic" je kontaktirao kompaniju "Petolkomet", odnosno njihovu ispostavu u Beogradu, gde nam je rečeno da Aleksandar Dronjak nikada nije sklopio ugovor sa njima, već direktno sa stranom firmom sa kojom i oni sami sarađuju.\n- Mi detalje tog ugovora ne znamo i on sa nama nema nikakve veze. Mi za tu stranu kompaniju određujemo neke druge poslove i te usluge naplaćujemo. Gospodin Dronjak je danas dobio svoj pasoš i može da se vrati u Srbiju kada god to želi - tvrde u Petrolkometu" za "Blic" i dodaju da "situacija predstavljena isuviše dramatično", jer je on "na raspolaganju imao hranu, internet, bazen i sve što mu je bilo potrebno".


Udovičić otvorio 6. Evorpski seniorski džudo kup Srbija open – Sport\nBEOGRAD – Ministar omladine i sporta Vanja Udovičić otvorio je danas 6. Evorpski seniorski džudo kup „Srbija open“ u Sportskom centru „Šumice“.\n„Beograd i Srbija su danas domaćini jednog velikog turnira na kom je oboren rekord po broju učesnika, što je nagrada za sve nas, ali i obaveza da budemo vrhunski domaćini i da svi sportisti odu sa sjajnim uspomenama“, poručio je Udovičić.\n„Želim da čestitam Džudo savezu Srbije i džudo klubu Crvena zvezda na sjajnoj organizaciji i nadamo se da ćemo narednih godina imati priliku da budemo i domaćini kako Evropskog tako i Svetskog prvensta u džudou“, rekao je Udovičić.\nOvo takmičenje pod pokroviteljstvom Ministarstva omladine i sporta i Grada Beograda, organizuju Džudo savez Srbije i Džudo klub „Crvena zvezda“.\nPrijavljeno je preko 410 takmičara iz 30 država, što je apsolutni rekord kada su u pitanju evropski džudo kupovi, saopštilo je Ministarstvo omladine i sporta.\ndzudo, kup, otvaranje, Srbija open, udovicic


Saobraćajnice očišćene od snijega i bez poledice - NTV Arena Bijeljina\nSaobraćajnice u Semberiji očišćene su od snijega i na kolovozima nema poledice iako je temperatura vazduha i do minus devet stepeni Celzijusa u Bijeljini, rekao je Srni tehnički direktor preduzeća “Bijeljina put” Aleksandar Kecman.\n“Na terenu je kompletan sastav zimske službe sa 25 vozila, putevi se posipaju solju i abrazivnim materijalom i sprečava se stvaranje poledice”, pojasnio je Kecman.\nPrema njegovim riječima, od snijega su očišćeni i glavni putevi i ulice u gradu, prema prvom prioritetu, a putevi i ulice koje su u drugom prioritetu čistiće se po nalogu Gradske uprave Bijeljine.\n“Snijeg koji danas pada topi se odmah i nema problema na putevima u regiji, a najviše snijega je na planini Majevici, gdje je njegova visina do pet centimetara”, rekao je Kecman.\nPreduzeće “Bijeljina put” zaduženo je za zimsko održavanje 750 kilometara putne mreže u regiji, uključujuči i glavne gradske saobraćajnice i glavne ulice u Bijeljini.\nTags: bijeljina, bijeljina put, bn put, poledica, snijeg, zimska sluzba


SELAKOVIĆ: Nisam optimista za rešavanje pitanja razgraničenja Srbije i BiH! • HAPPYTV.RS\nSELAKOVIĆ: Nisam optimista za rešavanje pitanja razgraničenja Srbije i BiH!\n- Nisam preveliki optimista iako sam siguran da je srpska strana pripremila predloge koji su u septembru bili i stavovi bošnjačkog člana predsedništva prilikom posete predsednika Vučića Sarajevu - rekao je Selaković povodom posete članova Predsedništva BiH, koji su doputovali u Beograd.\n- Naš predsednik je čovek koji pristupa ozbiljno svakom problemu i sa svakim normalno i otvoreno razgovara - ocenjuje generalni sekretar.\nVučić je čovek čiju će politiku ceniti u međunarodnom aspektu kao "čoveka od inicijative u okvirima našeg regiona", ocenjuje Selaković, dodajući da se u tom svetlu dešava se i ova poseta članova predsedništva BiH. On smatra da razgovori neće biti laki jer se vode sa tri člana koji imaju različite stavove, a osim neformalnog susreta sa njima, istakao je, Vučić se sinoć čuo i sa predsednikom Republike Srpske Miloradom Dodikom.\n- To je jako važno jer u razgovorima sa BiH ne zanemarujemo ni interese Republike Srpske -ističe.


Govori srpski da te ceo svet razume - Rale Damjanović - Online knjižara Dereta\nCena na sajtu: 977,50 RSD\nUšteda: 172,50 RSD\nEseji Raleta Damjanovića sabrani u ovoj knjizi, daju nam uvid u nekoliko aspekata naše jezičke slike sveta. Pisani u smutnim vremenima od 1987. do 1991. godine, oni se kreću na pograničju tradicionalne visoke kulture, praktične kulture življenja, prostora javnog istupanja i političkog delovanja. Autor se javlja kao tumač kulture i ljudskih naravi, te hroničar vremena, asve kroz elemente jezičke slike stvarnosti. Mada su neki od njih u vezi sa određenim vremenom (i ovde, sasvim prikladno, dati sa odgovarajućim datumom), vrednost knjige u celini, pa i tih tekstova o smutnom vremenu s kraja prošlog veka, nema ograničen rok trajanja.\nMomenat u vremenu i ljudsko dečanje u njemu samo su polazna tačka promišljanja svevremenskih pitanja. Knjiga Govori srpski biće zanimljiva svima onima koji su zainteresovani za srpsku jezičku stvarnost i jezičku sliku sveta: lingvistima, antropolozima kulture, socijalnim psiholozima…\nGenerated: 19.24.52TRU CHACHE


Grčki kapetan nije hteo da ubija pravoslavnu braću, a onda je zbog toga PROŠAO PAKAO! A evo šta misli o Srbima | DNEVNE\nGrčki kapetan nije hteo da ubija pravoslavnu braću, a onda je zbog toga PROŠAO PAKAO! A evo šta misli o Srbima\n“Kao pravoslavac ne mogu da učestvujem u napadu na bratski narod”, rekao je pre 20. godina Grk Marinos Ricudis, kapetan broda grčke ratne mornarice i to u vreme NATO bombardovanja.\nSa druge strane, tu je bio Marinos, koji se suprotstavio naređenjima, i tada kao kapetan broda “Temistoklis” i potporučnik ratne mornarice, odbio je naređenje da učestvuje u bombardovanju Jugoslavije i umesto da krene na naš narod, vratio je brod nazad u luku.\nKada su mu prvi put iz Srbije ponudili da mu bude dodeljen orden, kapetan je odbio i rekao da on nije uradio ništa toliko veliko, kao i da on nije bio hrabar, “hrabar je bio vaš narod koji je protiv svih vodio borbu bez ikakvih šansi.”\nODBIO OVE USLOVE ZAPADA: Milošević je Klintonu rekao NE i Srbija je ušla u RAT protiv NATO PAKTA\nIpak, u januaru prošle godine mu je sveti arhijerejski sinod SPC dodelio orden svetog cara Konstantina, “zbog njegove žrtvene ljubavi prema bratskom srpskom narodu, odbijajući da učestvuje u NATO bombardovanju Srbije 1999. godine.\nTada se Marinos na svom Fejsbuk profilu obratio svojoj srpskoj braći ovim rečima:\n“U Srbiji su mi mnogi rekli da mi je narod zahvalan na svemu. Nisam u stanju da shvatim o čemu se radi, niti da iskažem svoja osećanja, ali sam svestan činjenice da mi je ovo najveće priznanje koje sam ikada dobio. Nema sumnje da je ovo priznanje jedno od najvećih koje svaka duhovna osoba može da dobije. Nisam ni sanjao da ću ovo jednom dobiti, priznanje od cele nacije pravoslavne tradicije i hrabre prošlosti. Srbija nisu samo ljudi i zgrade već i sveci, kraljevi, sveti manastiri, zastava, borbe bez ikakvih šansi, hrabri vojnici koji su ginuli tokom borbi, kultura, literatura i sve u njihovoj civilizaciji”, napisao je grčki kapetan.


Home / Ostalo / Izbavljena dva vuka\n9. Novembra 2018. AdminLeave a Comment on Izbavljena dva vuka\nMinistarstvo zaštite životne sredine, zajedno sa nevladinom organizacijom „Četiri Šape“ i Zoološkim vrtom grada Beograda, u sredu 7. novembra 2018. godine, sprovelo je akciju zbrinjavanja dva vuka (Canis lupus) u specijalizovano prihvatilište za krupne zveri ARCTUROS Environmental Center u Grčkoj.\nPredmetne životinje je 9. februara 2018. godine od fizičkog lica u selu Đinđuša oduzela republička inspekcija za zaštitu životne sredine zbog nezakonitog držanja u zatočeništvu, i istovremeno privremeno zbrinula u sklopu Zoološkog vrta grada Beograda. Na osnovu presude Prekršajnog suda u Leskovcu – Odeljenje suda u Bojniku, predmetne životinje su trajno oduzete i poverene na dalje postupanje Ministarstvu zaštite životne sredine. Životinje su upućene na dalje zbrinjavanje i negu u sklopu specijalizovanog prihvatilišta za krupne zveri ARCTUROS Environmental Center u Grčkoj, obzirom da njihovo puštanje u prirodu nije bilo moguće i obzirom da Republici Srbiji trenutno ne postoje odgovarajući uslovi za trajno zbrinjavanje krupnih zveri u zatočeništvu. Na osnovu saradnje Ministarstva i prihvatilišta ARCTUROS od 2015. godine, u ovom prihvatilištu se već nalazi pet vukova koji su bili predmet oduzimanja od strane nadležnih organa Republike Srbije.\nVuk (Canis lupus) istovremeno se vodi kao lovna i zaštićena vrsta u Srbiji, dok na delu teritorije, odnosno na celoj teritoriji AP Vojvodina, ova vrsta ima status strogo zaštićene vrste. S obzirom da vukovi takođe spadaju u kategoriju opasnih divljih životinja, njihovo držanje u zatočeništvu je ograničeno na zoološke vrtove, prihvatilišta i naučne ustanove/organizacije koje se bave naučnim istraživanjima.


Kosovo i Savet Evrope: Zašto se Srbija poziva na moratorijum koji je istekao prošle godine? - Boom93\n„Gervala je predala zvaničan zahtev za ulazak takozvanog Kosova u Savet Evrope. Time su pokazali da su srušili, brutalno pogazili Vašingtonski sporazum. Posle desetogodišnjeg kršenja Briselskog sporazuma, sada krše i Vašingtonski“, rekao je Vučić.\n„Kosovo (Priština) će pristati da primeni jednogodišnji moratorijum na podnošenje zahteva za članstvo u međunarodnim organizacijama. Srbija (Beograd) će pristati na jednogodišnji moratorijum na svoju kampanju za povlačenje priznanja (nezavisnosti Kosova) i uzdržaće se od formalnog ili neformalnog zahteva bilo kojoj naciji ili međunarodnoj organizaciji da ne prizna Kosovo (Prištinu) kao nezavisnu državu“.\n„Prvo, to je verovatno jedini dokument koji su dogovorili Beograd i Priština, a koji predviđa da će se Kosovo odreći težnje da se pridruži međunarodnim organizacijama. Osim toga, predsednik Vučić ne može na mnogo toga da se pozove s obzirom na to da dokumenti proistekli iz briselskog dijaloga predviđaju sasvim suprotno: da se Srbija i Kosovo uzdrže od pokušaja da jedni druge blokiraju na putu ka EU“, objašnjava Gogić.\n„Moglo bi se reći da će Kosovo ojačati svoju posvećenost primeni Vašingtonskog sporazuma dobrovoljnim produženjem moratorijuma. To bi se smatralo signalom dobre volje kosovske strane da se proces nastavi“, kaže Gogić.\nGogić navodi da drugi razlog zbog kojeg predsednik Srbije ponovo pribegava Vašingtonskom sporazumu je povezan sa odnosima Srbije i SAD koji su u kontekstu krize u u Ukrajini „dovedeni u pitanje“.\n„Sporazum iz Vašingtona je rezultat američke diplomatije. Dajući značaj dokumentu, Srbija izražava priznanje uloge SAD u dijalogu sa Kosovom. To dolazi u trenutku kada su odnosi Srbije i SAD dovedeni u pitanje sitaucijom u Ukrajini. Okretanjem Vašingtonskom sporazumu, Srbija želi da pokaže da u tom procesu ceni američko nasleđe. To bi mogao biti način da se ublaži pritisak koji je rat u Ukrajini ostavio na američko-srpske odnose“, zaključuje Gogić.


Đilas osnovao Stranku slobode i pravde | Ekspres.net\nJedan od osnivača Saveza za Srbiju (SzS) i bivši gradonačelnik Beograda Dragan Đilas, sinoć je i formalno osnovao političku partiju pod nazivom Stranka slobode i pravde.\nNa osnivačkoj skupštini te stranke u prostorijama opštine Stari grad, za potpredsednike su izabrani Marinika Tepić, Dejan Bulatović i Borko Stefanović koji je i zamenik predsednika stranke. Takođe, izabrani su članovi Predsedništva stranke, među kojima su Marko Bastać i Ana Stevanović, kao i članovi Glavnog odbora.\nĐilas je rekao da su reči sloboda i pravda najvažnije reči danas u Srbiji, za koje treba svi zajedno da se borimo. Dodao je da nije za razgraničenje kao rešenje za Kosovo i Metohiju, već za pomirenje, odnosno za deklaraciju “dve skupštine”. Boško Obradović i Zoran Lutovac prisustvovali su osnivačkoj skupštini, kao gosti iz SzS.\nTags Dragan Đilasopozicijaosnivačka skupštinaregulatorno teloRTSSavez za Srbijustrankavlast\nPROTEST 1 OD 5 MILIONA: Saopšten “pregovarački tim” za dijalog sa vlastima KO ĆE SE ODAZVATI MEKALISTERU? Sutra ističe rok za potvrdu učešća u dijalogu “ZVANIČNO ĆEMO SE OGLASITI” Ðilas: Predsedništvo SzS danas o “1 od 5 miliona” Jovanović: Ko neće dijalog u Skupštini, neka uzme stiropor od Tome Nikolića


Američka federalna vlada investira u razvoj DNK analiza - 2004-09-24\nTehnologija DN kiseline od velike je pomoći policijskim snagama. Izgleda da sada policijske snage u saveznoj državi Washington mogu očekivati i dodatnu pomoć. Federalna vlada je odlučila da veću svotu novca obezbijedi upravo u svrhu rješavanja zločina uz pomoć DNK tehnologije.\nUbistvo Kristen Sumstad iz 1982 godine. Ubistva 48 žena na lokaciji Zelena rijeka. Riješena na osnovu rezultata DNK analize. Međutim, samo u gradu Seatlu ovakvih neriješenih hladnokrvnih ubistava je oko 30. Međutim, vijesti su dobre, jer je federalna vlada ovoj savezna državi odobrila donaciju od 1.8 miliona dolara.\n”Ova procedura riješava zločin efikasno, za vrlo kratko vrijeme.“\nKaže Sarah Hart iz Nacionalnog instituta za pravosudje. Ovaj novac će pomoći u rješavaju 600 lokalnih slučajeva, od kojih su većina ubistva i silovanja. Znanstvenica Amy Jagmin je nedavno vršila testove na vlasi kose jedne žrtve koja je ubijena 1968 godine. 36 godina kasnije, Amy je pronašla osobu kojoj pripada uzorak DNK i osumnjičenik je uhapšen. Prije 36 godina niko nije mogao ni pomisliti da bi vlasi kose mogle biti korištene kao dokazni materijal kod rješavanja ubistava.


Bruka u Crnoj Gori: Milovi poslanici se uključili, Skupština izglasala smenu Leposavića i rezoluciju o Srebrenici! - 24sedam Bruka u Crnoj Gori: Milovi poslanici se uključili, Skupština izglasala smenu Leposavića i rezoluciju o Srebrenici! - 24sedam\nDanašnja sednica kasnila je četiri sata, a pratile su je brojne bure\nSkupština Crne Gore je večeras na predlog premijera Zdravka Krivokapića i uz podršku opozicionog DPS Mila Đukanovića opozvala ministra pravde Vladimira Leposavića i izglasala Rezoluciju o zabrani negiranja genocida u Srebrenici.\nSednica Skupštine Crne Gore, na čijem dnevnom redu je i glasanje o opozivu ministra Vladimira Leposavića, počela je večeras sa gotovo četiri sata zakašnjenja.\nLeposavića je ministarske funkcije koštala izjava da je spreman da prizna da se u Srebrenici desio genocid, ako se to “nedvosmisleno utvrdi”.\nSednici najpre nisu prisustvovali poslanici najuticajnijeg opozicionog DPS-a Mila Đukanovića, koji od prošlog meseca bojkotuju sednice parlamenta.\nMeđutim, prekinuli su večeras bojkot parlamenta i ušli na sednicu skupštine u trenutku kada su na devnom redu bili amandmani na predlog rezlucije o zabrani negiranja navodnog genocida u Srebrenici.\nSlaven Radunović: Dogodila se velika prevara birača\nPoslanik DF-a Slaven Radunović pozvao je sve koji su dobili glasove građana 30. avgusta da se, kako je kazao, oslobode DPS-a.\nOn je naveo da se u Skupštini dogodila velika prevara birača, te da je napravljena kako je rekao neprincipijelna koalicija sa DPS-om.\n– Pozivam da se oslobodimo DPS-a da sa njima ne gradimo dalje Crnu Goru, da se u najkraćem roku skupimo i odlučimo šta ćemo dalje – kazao je Radunović.\n– Do tada mi nećemo ulaziti više u plenum, ako imate novu većinu samo izvolite sa njima, ko hoće sa DF-om može da se dogovori sa nama. Ovo važi i za rukovodsvo Skupštine, jer sada resetujemo stanje na nulu i tražimo novi dogovor. Hvala, i neka vam je srećan DPS – poručio je Radunović, prenose Vijesti.\nŠta Crnogorci danas misle o članstvu u NATO-u? Pretposlednji na listi podrške!\nNovu rezoluciju o Srebrenici podnela je Bošnjačka stranka, uz podršku grupe opozicionih poslanika.\nPoslanici DPS su prekinule bojkot da bi rezolucija bila izglasana, ali i smena ministra pravde Vladimira Leposavića.\nLagao je da radi, a išao kod drugih žena: Tibor brutalno ubio nevenčanu suprugu i živeo pored njenog leša\n#crna gora #rezolucija o zabrani negiranja genocida u Srebrenici #Vladimir Leposavić


Beta 12. septembra 2018. 13:35\nU intervjuu za portal Juropian Vestern Balkans (European Western Balkans – EWB) Palmer je rekao da to nije blanko ček, podsetivši da SAD ne učestvuju u procesu pregovora već ohrabruju dve strane da postignu sporazum.\n„Kada budemo znali kakav je sporazum, jasno ćemo reći ako nas nešto zabrinjava kako bismo u saradnji sa dve strane otklonili svaku eventualnu rezervu. Ali, smatramo da je važno da proces vode lokalni lideri i da to bude njihov proces“, rekao je Palmer u intervjuu koji je vodjen tokom ovonedeljnog Strateškog foruma na Bledu.\nGovoreći o uticajima drugih zemalja, posebno Rusije, u regionu, Palmer je rekao da SAD i Rusija imaju veoma različite ambicije na Balkanu i da SAD podržavaju „integraciju regiona u EU i evroatlantske strukture, vladavinu zakona, evropske norme i harmoniju medju narodima“ dok se „vizija strateških ciljeva Rusije na Zapadnom Balkanu zasniva na nepoverenju, neredu i protivljenju tim integracijama“.\n„Mislim da je važno što je EU jasno rekla da su za Kosovo vrata za bolju i tešnju saradnju s Evropom otvorena. Vizna liberalizacija će biti naredni logičan korak i voleli bismo da se EU s tim saglasi“, dodao je.\n„Od ključnog je značaja za Beograd da ostvari svoje ciljeve uz podršku SAD, uz podršku EU i uz vodjstvo predsednika (Aleksandra) Vučića“, dodao je on.\nUpitan da li se politika SAD prema Zapadnom Balkanu promenila od dolaska administracije predsednika Donalda Trampa, Palmer je rekao da u politici uvek ima kretanja ali izbalansirnog i da politika Vašingtona u regionu ostaje usredsredjena i privržena tome da pomogne zemljama Zapdnog Balkana da ostvare svoj cilj – evropske i evroatlantske inegracije.\n„To za sve zemlje Zapadnog Balkana podrazumeva članstvo u EU i za sve osim Srbije i članstvo u NATO“, rekao je on, dodajući da SAD podstiču što je moguće bliže partnerstvo NATO i Srbije. „To ostaje ključni strateški cilj američke politike“, rekao je Palmer.\n„Poziv koji je NATO poslao Makedoniji u julu bio je jasan i nedvosmislen. Makedoniji je otvoren put za članstvo u NATO u relativno kratkom roku. Za to je potrebno da stupi na snagu dogovor iz Prespe“, rekao je američki zvaničnik.\n„Ako Priština i Beograd budu u stanju da postignu sporazum punoj normalizaciji odnosa, verujem da će to smanjiti uticaj Moskve na Srbiju“ jer, kako je dodao, taj uticaj je velikim delom posledica „oslanjanja Srbije na Rusiju u odbrani stavova o Kosovu na medjunarodnom planu“.


Premijer Kantona Sarajevo Mario Nenadić podnio je ostavku na ovu funkciju, napisao je Fahrudin Radončić, predsjednik Saveza za bolju budućnost, na društvenim mrežama.\n"Danas sam primio Marija Nenadića, premijera Vlade Kantona Sarajevo i Zvonka Marića, šefa poslaničkog kluba SBB-a u Skupštini Kantona Sarajevo. Bez rezerve sam podržao namjeru gospodina Nenadića da već danas uputi svoju neopozivu ostavku, što, posljedično, znači i ostavku cijele Vlade KS", napisao je Radončić.\nVeć dva mjeseca četiri političke stranke, Naša stranka (NS), Narod i pravda (NiP), Socijaldemokratska partija (SDP) Bosne i Hercegovine (BiH) i Nezavisne bosanskohercegovačke liste (NLB) kako ih nazivaju “četvorka” imaju većinu u Skupštini Kantona Sarajevo.\nJoš u oktobru su najavili smjenu aktuelne Vlade KS, a čekanje su opravdali održavanjem lokalnih izbora.\nSmjena je zatražena uz osnovno obrazloženje da problem aktuelne Vlade nije samo što radi loše, već što često uopšte ne radi ili radi na štetu građana.\nPremijer Kantona Sarajevo traži ukidanje moratorija na zapošljavanje\n‘’Izbori su prošli i sasvim je odgovorno i legitimno da im Nenadić svojom odlukom pokaže da ne trebaju čekati pred već otvorenim vratima. Da rezimiram, Nenadić je imao odlične rezultate u najgoroj mogućoj korona-krizi i posve je normalno da štafetu odgovornosti prema građanima i zvanično preuzme 'četvorka'. Shodno procedurama, oni - ako su složni u međusobnoj podjeli resora i funkcija - već u roku od 12 dana mogu imati novu Vladu KS", obrazložio je Radončić.


Partizan uputio poziv koji se ne odbija! - Sportske.net\nPartizan uputio poziv koji se ne odbija!\nVerujemo da će ova akcija fudbalskog kluba Partizan naići na ogroman odziv i da će na duže staze dati odlične rezultate.\nDa li će Partizan bez borbe u finale Kupa?!Plzenj ili derbi - Gde je Partizan više razočarao? Oglasio se Iliev, ko će biti oslonac tima u sledećoj sezoni?Kompletirano prvo kolo plej-ofa, Spartak se probio na treće mesto, evo kako sada izgleda tabela!Derbi više neće biti isti? Da li je ova drastična mera pravo rešenje?Miletić: "Sami sebe smo pobedili"\nOmladinska škola fudbalskog kluba Partizan uputila je poziv dečacima rođenim u periodu od 2009. do 2012. godine da se priključe treninzima mlađih selekcija i postanu deo crno-bele porodice.\nPartizan zvanično ima drugu najkvalitetniju školu fudbala u Evropi i cilj ove akcije jeste da sva deca koja imaju potencijala krenu sa treninzima na jednoj od dve lokacija u Beogradu.\nDirektor Omladinske škole FK Partizan Vanja Radinović objasnio je da će dečaci koji se odazovu pozivu moći da treniraju sa odgovarajućim selekcijama na terenu Milutin Šoškić ispod južne tribine stadiona u Humskoj, ili na terenima SC Partizan - Teleoptik u Zemunu.\nNa stadionu partizana treninzi će se održavati utorkom i petkom od 17 časova i 30 minuta, dok će se u SC Partizan - Teleoptik raditi ponedeljkom i četvrtkom u istoj stanici.\nZanimljivo je da osim uzrasnog nema nikakvih drugih ograničenja za zainteresovane dečake što znači da se treninzima mogu priključiti i članovi drugih škola fudbala.\nTreninzi će biti održavani u narednim nedeljama i mesecima što znači da će dečaci koji se uključe u rad moći da se nametnu i da postanu deo crno-bele porodice ukoliko na delu dokažu da imaju talenat i potencijal.


Postavio Yucom - 12/05/2015 Mediji\nSagovornici „Blica“ slažu se da je razgovor s Vučićem bio otvoren i sadržajan. Kako kažu, nije bilo povišenih tonova, ali jeste polemike, i to najviše o zaštitniku građana.\nKako „Blic“ saznaje u Vladi Srbije, Vučić je na sastanku istakao da nema ništa protiv institucije zaštitnika građana, ali da je tu instituciju Saša Janković „pretvorio u svoje lično sredstvo za političku borbu“.\nPremijer je rekao da ne postoji kampanja protiv ombudsmana i da su sva pitanja u vezi s njim legitimna. Mi smo pokušali da objasnimo da nije suština u tome, već da se radi o rušenju institucije. To je bila jedna od stvari gde he svako ostao pri svojim stavovima – kaže Dragan Popović, direktor Centra za praktičnu politiku.\nIz Komiteta pravnika za ljudska prava kažu da su izrazili zabrinutost zbog dešavanja sa Jankovićem,kao i da je bilo neslaganja i oko motiva i oko posledica čitave priče.\nGovorili smo premijeru Vučiću o raznim komentarimai izjavama na račun ombudsmana, u kojim slučajevima su sve granice pređene i isticali važnost te institucije. Istakli smo i da ministarstva,iako imaju obavezu, ombudsmanu ne šalju izveštaje o tome šta su uradila sa preporukama koje im je dao i po kojima treba da postupaju. Kazali smo da bi bilo dobro da se vidi jasan odgovor Vlade u vezi sa tim. Premijer je rekao da je primio k znanju naše argumente i da razume naše poruke – priča direktor Komiteta Milan Antonijević.\nRazgovaralo se i o najavljenoj promeni Ustava Srbije, gde su predstavnici nevladinih organizacija naglasili potrebu najšire javne debate, a izrazili su zabrinutost i u vezi sa izborom nove poverenice za zaštitu ravnopravnosti, koja je stranački kadar PUPS-a, kao i direktora Vladine Kancelarije za saradnju sa civilnim sektorom.\nPremijer Vučić je na sastanku predložio direktnije i veće učešće predstavnika civilnog društva u procesu pregovora sa EU o pristupanju, dok su predstavnici Kuće ljudskih prava ponudili Vladi stručnu pomoć i podršku u otvaranju prvih poglavlja, istakavši da nema razloga da ne pomognu te procese, pošto imaju i volju i kapacitete.\nStefanović: Janković politikant\nPredstavnici Vlade Srbije nastavili su jučenapade na zaštitnika građana. Ministar policije Nebojša Stefanović izjavio je da se Saša Janković „bavi politikanstvom“ i da svaku izjavu „koristi za slanje političkih poruka ili napada na vojsku i policiju“.\nOn tvrdi da je „očigledno da se ombudsman bavi samo svojim političkim viđenjima i predviđanjima“\nU budućnosti moramo mnogo više da radimo na tome da na čelu nezavisnih institucija imamo profesionalce, a ne politikante – kazao je Stefanović, koji je i potpredsednik SNS


Predstavnici Honde i General Motorsa potpisali su neobavezujući sporazum, koji bi trebalo da posluži kao osnova za započinjanje saradnje u različitim oblastima.\nNajava partnerstva usledila je nakon aprilskog potpisivanja sporazuma o zajedničkom razvoju dva nova električna modela za Hondu, zasnovanih na GM-ovoj fleksibilnoj električnoj platformi koja koristi Ultium baterije.\nGemeral Motors i Honda su u prošlosti zajedno sarađivali na deljenju nekih pogonskih sklopova i modela na tržištu, a od 2013. godine takođe su uključeni u razvoj vodonikovih gorivnih ćelija i deo zajedničkog preduzeća za njihovu masovnu proizvodnju, koja bi trebalo da započne ove godine. Još uvek nije poznato kada će da počne proizvodnja, jer trenutno samo Honda ima model za prodaju opremljen ovom vrstom tehnologije, dok se očekuje da GM koristi gorivne ćelije uglavnom u oblasti vojnih i komercijalnih vozila.\nOd 2018. godine saradnja dve kompanije odvija se i na polju proizvodnje baterija, gde GM trenutno proizvodi baterije za obe kompanije. Pred kraj iste godine, Honda je u diviziju General Motors-a uložila 2,75 milijardi dolara (2,33 milijarde evra) u razvoj autonomnih tehnologija koje će prvi put da se koriste u zajedničkom modelu Cruise Origin.


Zvanični sajt Opštine Pljevlja - Javni poziv nevladinim organizacijama za predlaganje jednog člana, predstavnika nevladinih organizacija u Komisiji za raspodjelu sredstava nevladinim organizacijama za 2017. godinu\nPočetnaAktuelnoJavni poziv nevladinim organizacijama za predlaganje jednog člana, predstavnika nevladinih organizacija u Komisiji za raspodjelu sredstava nevladinim organizacijama za 2017. godinu Trenutno\n· Kandidata za člana Komisije može da predloži nevladina organizacija koja je upisana u registar nevladinih organizacija kod nadležnog ministarstva, ima sjedište na teritoriji Opštine, koja je u prethodnoj godini realizovala jedan ili više projekata ili učestvovala u najmanje jednoj kampanji ili realizovala najmanje dvije jednokratne akcije i u kojoj više od polovine članova organa upravljanja nisu javni funkcioneri u smislu zakona kojim se uređuje sprječavanje sukoba interesa, lokalni službenici ili namještenici, niti članovi organa upravljanja političke partije.\n· Nevladina organizacija dužna je da dostavi sljedeće dokaze:\n- kopiju rješenja o upisu u registar nevladinih organizacija kod nadležnog ministarstva\n- kopiju statuta i kopiju osnivačkog akta organizacije\n- dokaz o realizovanim projektima ili aktivnostima u prethodnoj godini: ugovor o finansiranju, brošure, flajeri, lifleti, novinski članci i slično;\n- izjavu lica ovlašćenog lica za zastupanje i predstavljanje nevladine organizacije da u organu upravljanja nevladine organizacije većinu ne čine javni funkcioneri u smislu zakona kojim se uređuje sprječavanje sukoba interesa, lokalni službenici ili namještenici, niti članovi organa upravljanja političke partije.\n· Kandidat nevladine organizacije za člana Komisije može biti lice koje:\n- ima prebivalište na teritoriji Opštine\n- posjeduje iskustvo u pisanju i realizaciji projekata\n- nije javni funkcioner u smislu zakona kojim se uređuje sprječavanje sukoba interesa, lokalni službenik ili namještenik niti član organa upravljanja političke partije.\n· Nevladina organizacija koja predlaže kandidata za člana Komisije, pored gore navedene dokumentacije, dužna je da za kandidata dostavi i sljedeće:\n- biografiju kandidata sa podacima o posjedovanju iskustva u pisanju i realizaciji projekata\n- izjavu kandidata da nije javni funkcioner u smislu zakona kojim se uređuje sprječavanje sukoba interesa, lokalni službenik ili namještenik, niti član organa upravljanja političke partije.\n· Iz jedne nevladine organizacije u Komisiju može biti imenovan samo jedan predstavnik.\n· Nevladina organizacija može predložiti samo jednog kandidata za člana Komisije.\n· Član Komisije koji je predstavnik nevladinih organizacija ne može učestvovati u odlučivanju o projektu nevladine organizacije čiji je član.\n· Rok za predlaganje kandidata je 10 dana od dana objavljivanja javnog poziva.\n· Predlog sa dokumentacijom dostavlja se Sekretarijatu za društvene djelatnosti, u zatvorenoj koverti na šalter Građanskog biroa sa naznakom "Predlozi za Komisiju".\n30 . septembar 2017. godine Mirko Đačić


PwC Akademija je rešena da na tržište Srbije donese neke od najznačajnijih svetskih obuka za sticanje međunarodno priznatih profesionalnih kvalifikacija. Stoga smo uspostavili partnerski odnos sa nekoliko svetski priznatih organizacija koje se bave obukama.\nZahvaljujući tim partnerstvima smo u prilici da u Srbiji ekskluzivno ponudimo neke veoma značajne obuke za prestižne svetske profesionalne kvalifikacije.\nUmesto koncepta „doživotnog zaposlenja“ sve više je u upotrebi koncept „doživotne zapošljivosti“ koji uz koncept doživotnog obrazovanja (lifelong learning) predstavlja osnovu savremenog upravljanja ljudskim resursima. Od profesionalaca se očekuje da stalno unapređuju svoja znanja kako bi bili u mogućnosti da odgovore na potrebe savremenog poslovanja.\nPwC Akademija zahvaljujući ekskluzivnim partnerstvima nudi obuke za neke od najpoznatijih i najznačajnijih međunarodnih profesionalnih kvalifikacija.\nACCA - PwC partneri


Dramu u avionu izazvao grip – BiGportal.ba\nDramu u avionu izazvao grip\nPutnici aviona koji je prinudno sleteo na aerodrom u Njujorku najverovatnije su imali grip.\nDesetoro putnika i članova posade koji su smešteni u bolnicu u Njujorku pošto su prijavili zdravstvene probleme na letu kompanije Emirejts (Emirates) iz Dubaija za Njujork izgleda imaju grip, javili su gradski zdravstveni zvaničnici.\nZdravstveni zvaničnici Njujorka naveli su da su uzeli uzorke disajnih organa pacijenata i da njihovi simptomi izgledaju kao grip. Neće se tačno znati šta je dok ne dobiju konačne rezultate a svi pacijenti su u stabilnom stanju.\nAvion kompanije Emirejts je juče bio zadržan na pisti i stavljen u karantin posle sletanja na njujorški Kenedi aerodrom zbog toga što se više putnika požalilo na zdravstvene probleme.\nIz vatrogasne službe navedeno je da je od ljudi koji su stigli bolesni u Njujork na letu iz Dubaija deset prebačeno u bolnicu. Aviokompanija Emirejts je navela da se radi o sedam članova posade i tri putnika.\nNa letu je bio i reper Vanila Ajs, čije pravo ime je Robert van Vinkl, koji je preko Fejsbuka objavio video snimak hitnih službi oko aviona.\nOn je rekao preko Tvitera da je pogledao kroz prozor i video više kola hitne pomoći, vatrogasnih i policijskih kola oko letelice. Takođe je rekao da je zahvalan da je na gornjem spratu džambo džeta, a da su oboleli ljudi na, kako je rekao, donjem spratu.


Učesnici večerašnjeg protesta oblepili trakom "Pupinovu palatu" | (Vesti - 06.12.2019) Novi Sad\n06.12.2019 u 20:02h\nIzvor: 021.rs / Fotografija: Ilustracija/mojnovisad.com, Demokratska stranka\nUčesnici večerašnjeg protesta oblepili trakom "Pupinovu palatu"\nProtest Saveza za Srbiju protiv režima Aleksandra Vučića održan je večeras na Pozorišnom trgu u Novom Sadu.\nNa skupu su govorili odbornica u Skupštini Vršca i potpredsednica Demokratske stranke Dragana Rakić, odbornik u Skupštini Beograda i potpredsednik Narodne stranke Nikola Jovanović i predsednik Pokrajinskog odbora pokreta "Dveri" za Vojvodinu Radoš Pejović.\nKako javlja Radio 021, okupljenima se potom obratio potpredsednik Narodne stranke Borislav Novaković koji ih je pozvao da zajedno oblepe "mesto na kom su Novosađani izgubili, a Galens dobio". Protest je završen oblepljivanjem Galensove zgrade trakama na kojima piše "Kriminal, Miloš Vučević".\nMEĐUSTRANAČKA PREPUCAVANJA: Ranije danas, kako su i najavili, aktivisti Demokratske stranke u Novom Sadu predali su u Gradskoj kući plakate sa slikom Zvezdana Jovanovića koje je Omladina DS-a tokom jučerašnjeg dana uklonila sa više mesta u gradu.\nPovodom ove akcije, oglasio se i Gradski odbor Srpske napredne stranke u Novom Sadu sa pitanjem zašto se aktivisti Demokratske stranke nisu oglasili "kada je cev automatske puške uperena u predsednika Srbije Aleksandra Vučića 'krasila' naslovnu stranu NIN-a, a nešto kasnije i dnevnog lista 'Danas'". U njihovom saopštenju se navodi i da se "groze događaja iz 2003. godine, kada je naša zemlja na tragičan način izgubila premijera". Oni su pozvali demokrate na "civilizovano ponašanje, jer je lepljenje letaka i plakata po Gradskoj kući i Trgu slobode odlika primitivizma u koji se Novosađani mogu uveriti svakog petka uveče".\nIzgleda da nas očekuje vruća predizborna zima...\n29.01.2020. - Nastavak protesta protiv režima u petak na Pozorišnom trgu, govori Željko Bodrožić\n09.01.2020. - U petak novi protest Saveza za Srbiju u NS, govore Škoro i Randelj\n18.12.2019. - Tema novog protesta SZS u petak biće stanje u medijima\n14.12.2019. - Dva manja incidenta na protestu Saveza za Srbiju u petak u NS\n05.12.2019. - FOTO: Omladina DS-a uklonila plakate sa likom Zvezdana Jovanovića\n03.12.2019. - Novi protest protiv vlasti u petak na Pozorišnom trgu\nPovezane teme borislav novaković demokratska stranka dveri galens gradonačelnik Miloš Vučević pupinova palata savez za srbiju\nTo je Dodikova palata.


Počelo je: PORESKA češlja firme i traži RAČUNE ZA PREVOZ - Bizlife.rs\n10:24 Beograd, 12/06/2019\n„Naši inspektori početkom meseca krenuli su u kontrole, sve u skladu sa zahtevom Ministarstva finansija. Do sada su izvršene dve do tri kontrole, a neke vidljivije rezultate možemo očekivati do kraja leta“, kaže Ivan Paligorić iz Poreske uprave.\nPoslodavci nisu nimalo oduševljeni ovom odlukom i smatraju da je to za njih još samo jedan namet. „Novac za prevoz koji je do sada po zakonu mogao da bude neoporezovan sada se posmatra kao redovan deo primanja i biće oporezovan“, kaže Nebojša Atanacković, predsednik Unije poslodavaca.\nkarte firme gradski prevoz pravdanje računa\n12/06/2019 u 21:47\n12/06/2019 u 22:17\n13/06/2019 u 12:31\nBosiljka Ni u jednom Zakonu to nepiše, to je na osnovu mišljenja Poreske uprave na zahtev Grada Beograda, , jedino verujem da će prvo ići kontrola u Beogradu, da bi se naterali poslodavci\nda kupe mesečne karte u gradskom prevozu Beograda i time potpomognu Javni gradski prevoz Beograda. Mi ostali smo samo KOLETERALNA ŠTETA\n14/06/2019 u 01:58


Duop Rit peti košarkaš Zvezde pozitivan na koronu, crveno-beli bez šestorice igrača napadaju trofej – SveVesti.net\nDuop Rit peti košarkaš Zvezde pozitivan na koronu, crveno-beli bez šestorice igrača napadaju trofej\nTo znači da će Zvezda na završnom turniru Kupa Radivoja Koraća nastupiti bez ukupno šestorice prvotimaca.\nRanije je sa Malog Kalemegdana potvrđeno da zbog korone u Novom Sadu neće igrati Kori Volden, Lengston Hol, Lendri Noko i Kino Kolom, kao ni suspendovani Džoni O`Brajant.\nTakođe, petorica članova stručnog štaba pozitivni su na koronavirus.\nFinalni turnir Kupa Radivoja Koraća počinje sutra, a Zvezda će u četvrtfinalu, u velikoj dvorani SPENS-a, od 21 sat igrati protiv Radničkog iz Kragujevca.\nVukotić: Idemo da uživamo i da se “izmerimo” Crvenom zvezdom\nTrener košarkaša Radičkog iz Kragujevca Ivica Vukotić rekao je da njegov tim rasterećeno dočekuje duel sa Crvevnom zvezdom u četvrfinalu Kupa Radivoja Koraća.\n“Moje mišljenje je da smo izvukli najtežeg protivnika za najlakšu utakmicu. Samim plasmanom na ovaj turnir napravili smo veliku stvar za promociju kluba i pokazali da se Kragujevac polako vraća na veliku košarkašku mapu Srbije. U Novi Sad odlazimo prvenstveno da uživamo i da se „izmerimo“ sa jednom evroligaškom ekipom, kao što je Crvena zvezda”, rekao je Vukotić na konferenciji za medije.\n“Na nama je da pružimo svoj maksimum i odigramo što je moguće borbenije i jače, kako bismo ekipu Crvene zvezde, koja na ovaj turnir dolazi u oslabljenom sastavu, pokušali bar da namučimo. Mislim da će nam ova utakmica poslužiti za podizanje samopouzdanja pred neke naredne, veoma važne mečeve u borbi za opstanak u Košarkaškoj ligi Srbije”, poručio je Vukotić.\n“Svi mi igrači jedva čekamo da istrčimo na teren i odmerimo snage sa jednom ekipom evroligaškog kvaliteta. Svakako da je ekipa Crvene zvezde apsolutni favorit, ali to ne znači da ćemo mi unapred istaći belu zastavu. Pokušaćemo da pružimo svoj maksimum u predstojećoj utakmici, da odigramo hrabro i borbeno, a za koliko će to biti dovoljno, videćemo, poručuje Đorđević.\nSituacija nije nimala prijatna, korona nas je deklasirala i zdravlje nam je na prvom mestu, izjavio je trener košarkaša Crvene zvezde Dejan Radonjić uoči utakmice četvrtfinala Kupa Radivoja Koraća sa Radničkim iz Kragujevca.\nPrevious Beočinski džudisti “Cementa” spremni za novu sezonu\nNext Jovanović: Kup Koraća važan, daćemo sve od sebe


Čeferin potvrdio: Superligaši ne mogu da igraju za reprezentacije! – Navijaci Srbija\nHome > Fudbal > Čeferin potvrdio: Superligaši ne mogu da igraju za reprezentacije!\nUmesto da na današnjem sastanku pričaju o novom formatu Lige šampiona, rukovodioci Evropske fudbalske federacije morali su da se bave Superligom Evrope, takmičenjem iza čijeg pokretanja stoji 12 najbogatijih klubova iz Engleske, Italije i Španije (Mančester siti, Liverpul, Čelsi, Mančester junajted, Totenhem, Arsenal, Inter, Milan, Juventus, Real Madrid, Barselona i Atletiko Madrid).\nBogataši su ih preduhitrili i u nedelju uveče ozvaničili pokretanje svoje lige, koja će biti zatvorenog tipa i od koje će zarađivati mnogo više novca nego dosad.\nOčekivano, razbesnelo je to sve u UEFA, a predsednik Aleksander Čeferin oglasio se i potvrdio da će igračima koji budu nastupali u Superligi biti zabranjeno da igraju za svoje nacionalne timove.\n„Igrači koji budu igrali u Superligi neće moći da igraju na Svetskom i Evropskom prvenstvu. Neće im biti dozvoljeno da igraju za svoje reprezentacije“, jasan je bio prvi čovek evropske Kuće fudbala.\nNastavio je Čeferin u oštrom tonu…\n„Od ovog trenutka UEFA i fudbalski svet ujedinjeni su u borbi protiv sebičnog projekta nekoliko klubova motivisanih pohlepom i ničim drugim. Zajedno ćemo se boriti protiv ovog besmislenog projekta“, istakao je Čeferin.\nOdluka da se igračima koji igraju u Superligi ne dozvoli da nastupaju za reprezentacije znači da će veliki broj nacionalnih timova biti značajno oslabljen, kao i da će kvalitet budućih evropskih i svetskih prvenstava biti umanjen i izgubiti na popularnosti. Pitanje je i šta će biti sa igračima koji bi želeli da igraju za reprezentaciju, odnosno da ne igraju u Superligi, ali su ugovorima vezani za klubove koji imaju drugačije planove.\nTagged Aleksandar Čeferin Aleksander Čeferin Evropska Superliga Superliga Evrope


Posle poziva Ani Brnabić, premijeru Srbije da učestvuje na sastanku Bilderberg grupe, jedne od najmoćnijih tajnih organizacija na svetu:\nAna Brnabić između mita i stvarnosti\nNedavno je objavljeno da je premijer Ana Brnabić dobila poziv za učešće na godišnjem sastanku Grupe Bilderberg, koji će biti održan u Torinu od 7. do 10. juna. Ovo neće biti prvi susret Brnabićke sa članovima Grupe Bulderberg. Naime, kako je potvrđeno iz Kabineta predsednika Vlade, Ana Brnabić je poziv dobila posle izlaganja na sastanku grupe „Novi lideri za Evropu” na nedavno održanom Svetskom ekonomskom forumu u Davosu, a uputio ga je predsedavajući Upravljačkog komiteta Anri de Kastris, nekadašnji CEO multionacionalne osiguravajuće kompanije Aksa (AXA).\nOva organizacije, obavijena velom misterije, proteklih godina postepeno se otvara sve više ka javnosti počevši, naravno, od najmoćnijih – šefova vlada i država, čelnika moćnih kompanija… Na listama zvanica sa prošlih sastanaka se mogu naći i brojni politički moćnici, koji su u Grupi Bildeberg grupi bili pre nego što su dolazili na najviše funkcije - Bil Klinton (1991), Emanuel Makron (2014), Margaret Tačer (1975), Toni Bler (1993) i drugi…\nPoziv srpskom premijeru da govori na skupu jedne ovakve, veruje se – najmoćnije tajne organizacije na svetu, izaziva pažnju i nameće pitanja. Grupa Bilderberg i dalje je u našoj, pa i svetskoj javnosti, velika nepoznanica. Da li, zaista, svetom vladaju ljudi iz senke, ljudi koji komanduju svima, pa i najmoćnijima, ili je sve to ipak više u domenu naučne fantastike, objektivno, nije lako odgovoriti.\nReč je o strogo tajnoj, po svom karakteru supranacionalnoj grupi, organizaciji koja je proizašla iz neformalnog i „privatnog“ sastanka moćnih i uticajnih pojedinaca, održanog od 29. do 31. maja 1954. godine u malom holandskom gradiću Ooesterbecku u hotelu „Bilderberg“, po čemu je grupa dobila i ime...\nU ovom broju pokušaćemo da čitaocima obelodanimo ono najtajanstvenije, što je procurelo u javnosti...


“Ne sjećam se da je neki od rukovodilaca Gasproma rekao da poslije izgradnje Južnog toka ukrajinski gasni sistem neće biti neophodan” , kaže predsjednik Ruskog gasnog društva i prvi zamjenik predsjednika parlamentarnog komiteta za ekonomsku politiku Valerij Jazov.\n“Međutim, njegova uloga i značaj biće umanjeni,kao i mogućnost ucjena sa cijenama i tarifama”, kazao je Jazov u odgovoru ukrajinskim medijima, prenio je Itar tas.\nOn je istakao da je Moskva odlučna da nastavi saradnju sa Ukrajinom u obostranom interesu i poslije otvaranja gasovoda Južni tok, ocijenjujući da će ukrajinski transportni gasni sistem morati da “pronađe svoje mjesto pod suncem”.\nJazov je istakao da Kijev i dalje zauzima izuzetno nekonstruktivan stav i da samo čeka da “padne plafon”, a da bez preduzimanja koraka u korist saradnje ne može da se ostvari napredak. Tanjug\nTagovi: gaspromjuzni tokmoskvaukrajinavalerij jazov\n30.05.2022 | 10:10\nGasprom nastavlja izvoz gasa u Evropu


Enrico Della Casa novi predsjednik Evropske Biciklističke Unije – Sport News Magazin\nNASLOVNA/BICIKLIZAM/Enrico Della Casa novi predsjednik Evropske Biciklističke Unije\nEvropa je dobila novog prvog čovjeka biciklizma, Enriko Dela Kaza je do sad obavljao funkciju generalnog sekretara UECa, a na današnjem kongresu je izabran za predsjednika.\nNesumnjivo je da je imao veliku podršku Balkanske Biciklističke Unije, na čijem je čelu Banjalučanin Vladimir Kuvalja. Dela Kaza je krajem januara boravio u posjeti Banjaluci, kako bi se sastao sa Kuvaljom. Zvanične teme su bile vezane za razvoj biciklizma na Balkanu, a posebno na teritoriji bivše Jugoslavije i izbori u Balkanskoj uniji.\nZahvalni smo na podršci gospodinu Dela Kazi, koju pruža posljednjih godina i sigurno ćemo raditi na tome da ona bude još intenzivnija. Izjavio je Kuvalja.\nDela Kaza je posjetio i prostorije najstarijeg sportskog kluba u BiH, Banjalučkog BSKa.\nPetrović: Ponosni smo što je Bijeljina 15 godina dio trke "Beograd - Banjaluka"


Prvi govorni softver na srpskom jeziku predstavljen u Bačkoj Palanci\nNaslovna Društvo Naše priče Prvi govorni softver na srpskom jeziku predstavljen u Bačkoj Palanci\nU Međuopštinskoj organizaciji slepih i slabovidih Bačka Palanka\nU petak, 6. decembra je u Međuopštinskoj organizaciji slepih i slabovidih Bačka Palanka predsednik gradske organizacije slepih i slabovidih Beograd, osnivač udruženja za asistivne tehnologije UKAT i inženjer informatike Nikola Đorđević predstavio prvi govorni softver za ove osobe sa invaliditetom „Alfanum Danica“.\nRadi se o programu na srpskom jeziku za telefone sa android platformom koje je realizovalo neprofitno udruženje za asistivne tehnologije UKAT. Govornu sintezu je izradila kompanija „Alfanum“ iz Novog Sada, a projekat je odobrilo Ministarstvo za rad, zapošljavanje, boračka i socijalna pitanja.\nNikola Đorđević je na promociji govornog softvera u MOSS Bačka Palanka rekao da je ovo je prva neuronska i prva govorna sinteza na srpskom jeziku gde je veoma prirodan glas bitan segment u opisu tog programa i da taj glas prija osetljivom i veoma oštrom uhu slepih i slabovidih osoba. On je tom prilikom istakao i nekoliko problema koji su vezani za same mobilne telefone. Naime, bilo je teško prilagoditi sintetizator ogromnom broju modela mobilnih telefona sa android opertativnim sistemom, jer je trebalo govor testirati na telefonima koji imaju različite resurse u konfiguraciji.\nDakle, testirani su prilično stari telefoni sa radnom memorijom od jednog giga rama i na njima „Alfanum Danica“ radi otežano, ali su testirani i telefoni sa većim memorijskim kapacitetom gde govorna sinteza radi odlično.\nGovorni softver „Alfanum Danica“ je besplatan za sve slepe i slabovide korisnike sa telefonima sa android platformom.\nGovorni softver Alfanum Danica\nPrethodni tekstU 2019. ubijeno 49 novinara\nSledeći tekstKikindu sinoć pogodio zemljotres


Gastarbajtersko-hipsterski bend stiže u Pančevo… Pero Defformero 20. aprila u Apolo Dvorani | Headliner\nHome»Muzika»Gastarbajtersko-hipsterski bend stiže u Pančevo… Pero Defformero 20. aprila u Apolo Dvorani\nGastarbajtersko-hipsterski bend stiže u Pančevo… Pero Defformero 20. aprila u Apolo Dvorani\nHeadliner.rs / 19/04/2018 /\t0\t/\t1.1k\nU petak 20. aprila od 22:00 časova pančevačka publika će imati priliku da uživa u savršenom spoju nespojivog – koncertu benda Pero Defformero u Apolo Dvorani.\nVeseli Novosađani će posle serije uspešnih nastupa po Srbiji i po zemljama regiona, zasvirati u Apolo Dvorani i tako predstaviti, uz svoje već poznate hitove (“Gastarbajter”, “Gotičarka”, “Metal sviraću”…) i svoja dva nova singla (“Hipster” i “Trebalo bi”) koji će se naći na predstojećem albumu “Muzika za ljude bez prijatelja”. Objavljivanje albuma očekuje se u drugoj polovini ove godine.\nPero Defformero je verovatno prvi gastarbajtersko-hipsterski bend sa ex-YU prostora koji energij i pompeznost heavy metal muzike spoja sa nakaradnošću turbo-folk pokreta i time čitav pokret, kao takav, izvrgava ruglu.\nSa njima karakterističnim humorom pristupaju izvođenjima na bini pa publici svaki put pružaju jedinstveni audio-vizuelni doživljaj muzike.\nTags:Apolo DvoranakoncertPančevoPero Defformero\nPunk/rock nedelja u Starčevu... Voodoo Healers i Kreativni Nered 22. aprila u Kreativnom kulturnom klubu\nExit news: U sredu stižu Migosi, trojac kome ni pop kraljica nije odolela – spot za “Narcos” sniman je u Madoninoj kući u Majamiju


IT industrija veliki potencijal srpske privrede @ 5 November 2013 03:34 AM\nOn je ocenio da je ta kompanija istinski partner Vlade Srbije, koji podržava naše napore u razvoju IT industrije i učestvuje u procesu povećanja stope digitalne pismenosti, kao i zaštite intelektualne svojine.\nBalmer je poručio da je kompanija „Majkrosoft“ veoma posvećena omogućavanju kvalitetnog obavljanja različitih aktivnosti uz pomoć velikog broja uređaja i servisa koji su namenjeni stanovništvu i privredi celog sveta.\nOn je naveo da se ta ista posvećenost odnosi i na poslovanje te kompanije u Srbiji, gde se sarađuje sa lokalnim kompanijama, stvaraju nova partnerstva i razvijaju nove tehnologije u okviru „Majkrosoft razvojnog centra“, čija rešenja koriste milioni ljudi širom sveta.\nPred nama su velike mogućnosti i uzbuđeni smo jer možemo da ove prednosti učinimo dostupnim kako ljudima, tako i privredi u Srbiji, naglasio je generalni direktor „Majkrosofta“.\nNa sastanku sa predstavnicima Vlade i članovima Nacionalnog saveta za ekonomski oporavak ocenjeno je da globalna IT industrija beleži za približno 60 odsto brži rast u poređenju sa ostatkom privrede, dok u Srbiji ovaj sektor nadmašuje ostatak privrede za približno 200 odsto, što govori o potencijalu ove oblasti u srpskoj privredi.\nAduti Srbije u IT sektoru su stručni kadrovi, dobra infrastruktura, strateški položaj i podrška Vlade razvoju ove industrije.\nTakođe, tom prilikom je istaknuto da je kompanija „Majkrosoft“ 2005. godine otvorila svoj razvojni centar u Beogradu, jedan od prvih u ovom delu Evrope.\nRazvojni centar danas zapošljava više od 150 ambicioznih i stručnih mladih ljudi iz Srbije, a pored toga „Majkrosoft“ aktivno podržava lokalne korisnike zahvaljujući veoma razvijenoj mreži od više od 1.000 partnera širom zemlje.


Lotto muški donji deo trenerke WAVE 2 CUFFED PANTS M LTA211M103-01 | ePonuda.com\nLotto muški donji deo trenerke WAVE 2 CUFFED PANTS M LTA211M103-01 cene\nEPonuda nije internet prodavnica već Vam omogućava da brzo i lako nađete Lotto muški donji deo trenerke WAVE 2 CUFFED PANTS M LTA211M103-01 po najjeftinijoj ceni. Naš cilj je da kupci budu što bolje informisani o ponudi Lotto muški donji deo trenerke WAVE 2 CUFFED PANTS M LTA211M103-01 na tržištu Srbije. Vrlo lako nalazite željeni proizvod za kategoriju Muški donji delovi trenerki cene, ne morate da lutate od sajta do sajta za Lotto Muški donji delovi trenerki, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Lotto muški donji deo trenerke WAVE 2 CUFFED PANTS M LTA211M103-01 sa PRODAVCEM. EPonuda ne može da garantuje potpunu tačnost specifikacije i slika za Lotto muški donji deo trenerke WAVE 2 CUFFED PANTS M LTA211M103-01. Pre kupovine, podatke za Lotto muški donji deo trenerke WAVE 2 CUFFED PANTS M LTA211M103-01 proverite na sajtu PROIZVOĐAČA.


Banka vremena omogućuje angažmane za sve registrovane korisnike, koji su u potpunosti u skladu sa njihovim mogućnostima i potrebama. Korisnik koji sa drugim korisnikom razmeni svoje znanje i vreme i „zaradi“ 2 sata, može tih „zarađenih“ 2 sata isto da razmeni sa trećim korisnikom koji drži npr. časove stranog jezika, muzike, programiranja, mentorstvo ili usluge neke druge organizacije i tako je uštedeo određeni iznos kojim bi inače platio te časove.\nTako da, svaki registrovani korisnik može da razmenjuje svoje sate, odnosno veštine i znanje sa drugim korisnicima banke vremena (volonterima, organizacijama, udruženjima i dr.) – korisnicima platforme.\nBanka vremena svakom korisniku daje jednake šanse da doprinese razvoju društva, kao i da se usavršava, prolazi razne obuke, stiče znaje, iskustvo i veštine.\nOPENS Banka vremena utiče na uspostavljanje podsticajnog okruženja za razvoj aktivizma i volonterizma mladih i promoviše razmenu vrednosti, znanja i veština.\nPovećanje aktivnog učešća mladih kao i ostvarivanje želja i potreba korisnika da se razmena znanja, veština i naravno vremena učini dostupnijim (internet platforma je dostupna 24 časa, svaki dan) interesantnijim (mogućnost izbora više usluga, udruženja, škola ili neformalnih udruženja) i svrsishodnijim (razmena sati za neke druge potrebne usluge).


Mali: Penzionerima od 15. maja 100 evra, ostali građani telefonski da potvrde da li žele novac - Ozon Media\nMali: Penzionerima od 15. maja 100 evra, ostali građani telefonski da potvrde da li žele novac\nMinistar finansija Siniša Mali rekao je da će danas na sednici Vlade usvojiti rebalans budžeta koji će uključiti sve ekonomske mere, kao i uredbu o dodeli 100 evra svakom građaninu Srbije, piše nova.rs.\nKako je objasnio penzionerima će novac biti automatski uplaćen dok će svi ostali punoletni građani imati mogućnost da se izjasne da li žele novac.\n“Mi ćemo sutra na sednici Vlade usvojiti rebalans budžeta koji će uključiti sve ove ekonomske mere i već prve nedelje maja kreće isplata minimalaca. Takođe usvajamo uredbu o 100 evra svakom građaninu Srbije. Automatski svim penzionerima, 1,7 miliona i svima koji primaju socijalnu pomoć ćemo automatski uplatiti po 100 evra. Počinjemo od 15. maja, a onda ćemo preostalim punoletnim građanima dati mogućnost da se prijave da li žele 100 evra”, rekao je on za TV Pink.\nMinistar finansija je dodao je da će se to potvrđivati telefonom, jer je prethodnih dana čuo da mnogi ne žele tu pomoć. Kako je dodao Srbija je gledala da se bori za svako radno mesto i da pomogne malim preduzećima kojima je pomoć potrebna.\n“Ceo svet se suočava sa najvećom ekonomskom krizom ikada, mi smo izašli sa jakim, snažnim i sveoobuhvatnim merama podršci privredi”, rekao je on za televiziju Pink.\nOn je rekao da je Srbija u roku od 12 dana izašla sa merama podrške privredi, i to sa 600,8 milijardi dinara.\n“ To je polovina našeg godišnjeg budžeta.Samo šest zemalja izašlo sa takvim velikim merama, samo SAD, Kina, Francuska, Nemačka, Velika Britanija možda još neka zemlja i Srbija”, rekao je on.\n“Ne bi bilo šanse da te mere nismo sproveli i reforme, da imamo snagu da sa 5,1 milijarde evra podržimo našu ekonomiju da prebrodi ovu krizu”, rekao je Mali.\n“A onda ćemo zajedno, polako, kako se granice budu otvarale, kako se privreda bude kretala da vidimo da li negde možemo još da pomognemo”, poručio je Mali.\nMali je rekao da se u SAD i drugim zemljama govori o tome da ekonomija što pre mora da se otvori, te da je potrebno, „da budemo spremni sa ovim merama i da što pre krenemo da trčimo”.\nMali je rekao da je mera pomoći građanima dobra, jer će se svakako vratiti u privredu Srbije.\nObaveštenje o očitavanju potrošnje prirodnog gasa


16. septembra 2012. 26. oktobra 2013.\nSedamnaestogodišnja devojka poginula je u subotu u teškoj saobraćajnoj nesreći koja se dogodila na uglu Ulica 1. maja i Ive Lole Ribara, u naselju Ovča. U nezgodi je teže povređen i njen mladić Aleksandar R. (25), dok je vozač iz drugog automobila, Omorjan I. (27) prošao samo sa lakim povredama.\nPrema prvim informacijama, dobijenim iz policije, do nesreće je došlo kada je vozilo marke „seat“, kojim je upravljao Omorjan I., i koje se kretalo iz Ulice 1. maja, naletelo na raskrisnici na „pežo 206“ kojim je upravljao Aleksandar R. U njegovom automobilu na mestu suvozača nalazila se i sedamnaestogodišnja devojka.\n„Seat“ je udario svojim prednjim delom u desnu, bočnu stranu „pežoa“. Od siline udarca, sedamnaestogodišnja devojka je ispala iz vozila, a oba automobila su „letela“ više od 30 metara i zaustavila se, jedan u obližnjoj kapiji, a drugi udarivši u drvo.\nNa lice mesta ubrzo su stigli policija i Hitna pomoć. Za nesrećnu devojku više nije bilo spasa. Lekari su samo konstatovali smrt. Ona uz sebe nije imala nikakva dokumenta, ali je policija od njenog mladića saznala da je reč o izvesnoj Jeleni iz Surčina. Teško povređeni vozač iz „pežoa“ Aleksandar R. je prevezen u Urgentni centar, dok je Omorjanu I. pomoć ukazana na licu mesta.\nNa mestu nesreće se okupilo mnogo meštana, koji su komentarisali da ovo nije prvi put da se događa nezgoda na uglu istih ulica, pre svega, zbog nepostojanja saobraćajnog znaka i signalizacije, a i zbog prebrze vožnje, koja je, najverovatnije, i ovog puta bila razlog udesa.\nSaobraćaj u ovom delu Ovče bio je više od tri sata obustavljen. Normalizovan je tek pošto je obavljen uviđaj i kada su dizalice odvukle slupana vozila.\nSekretarijat za javni prevoz od sutra, subota 05. decembar, uvodi


Nišlije u Beču o privrednoj saradnji | Управа за сарадњу с дијаспором и Србима у региону\nHome>>>Vesti>>>Dijaspora Srbije>>>Nišlije u Beču o privrednoj saradnji\nNišlije u Beču o privrednoj saradnji\n19. maj 2016.\tDijaspora Srbije, Vesti 14 Views\nNiKAT Klaster, zajedno sa Kancelarijom za saradnju sa dijasporom Grada Niša, kao i Regionalnom razvojom agencijom Jug i Savezom Srba u Austriji organizovao je prezentaciju privrednih i investicionih potencijala Grada Niša dijaspori u Austriji. Prezentacija potencijala niške privrede i mogućnosti za saradnju održala se 6. maja u Beču u prostorijama Socijaldemokratskog privrednog saveza, kao i na Danima srpske kulture.\nMenadzer NiKAT klastera, Goran Mladenović ukazao je da je u Beču predstavljeno 170 visokotehnoloških kompanija, a deo tih kompanija, njih trideset, je udruženo u Niški klaster naprednih tehnologija. Takođe, u Beču su prezentovani ne samo potencijali u visokim tehnologijama već i potencijali niškog regiona. „Saradnja sa dijasporom je dvosmerna priča i moramo da uložimo mnogo vremena i energiju da bi ta saradnja bila plodonosna“, naglasio je Goran na samoj prezentaciji. Dragana Stojanović iz Regionalne razvojne agencije Jug u Beču je predstavila katalog za potencijalne investitore, u kome su navedene mogućnosti za ulaganja u niški region, to jest Nišavu, Toplicu i Pirot. Katalog sadrži sve lokacije, ali i sve ono što očekuje ulagače, kao i olakšice koje nudi država u nišavskom regionu.\nBoban Veselić, profesor Elektronskog fakulteta u Nišu, prezentovao je potencijale Elektronskog fakulteta, obrazovne i naučno istraživačke aktivnosti, kao i komercijalne aktivnosti – transfer tehnologija, ali je istakao i predloge za saradnju na EU projektima.\nProjekat „Promocija privrednih i investicionih potencijala Grada Niša dijaspori u Austriji“ sufinansiran je od strane Ministarstva spoljnih poslova Republike Srbije, Uprave za saradnju sa dijasporom i Srbima u region, a Predsednik Saveza Zoran Aleksić, zajedno sa svojim kolegama, pružio je potpunu podršku u realizaciji projekta stavljajući na raspolaganje svoju infrastrukturu i kontakte koje ima.\nPrevious Ministar Dačić obišao crkvu u Njujorku\nNext U Beču održana 21. Evropska smotra srpskog folklora


Vučić iz Brisela: Ovo je jedna od najboljih posjeta - BIGportal.ba\nVučić iz Brisela: Ovo je jedna od najboljih posjeta\n26 Aprila, 2021 26 Aprila, 2021 0671\nPredsjednik Srbije Aleksandar Vučić izjavio je danas u Briselu da je Beograd kao i do sada posvećen dijalogu sa Prištinom i da će u narednom periodu biti još posvećeniji, te da se nada da će naići na istu odlučnost i sa druge strane.\nVučić je rekao, nakon razgovora sa visokim predstavnikom EU za spoljnu politiku i bezbednost Žozepom Boreljom, da je jedna od dominantnih tema bila usklađenost Srbije sa deklaracijama EU koje se odnose na različita spoljnopolitička pitanja.\n“Očekujem poteškoće, ali takođe smo razgovarali o problemu Кosova, ali mi smo se obavezali i odlučni smo da povećamo nivo usklađenosti sa deklaracijama EU. Naravno, biće nekih izuzetaka zbog teške pozicije i to ne krijem, ni ovde, ni tamo”, rekao je Vučić na zajedničkoj konferenciji za novinare.\nOn je naglasio da Beograd ima podršku Evropske komisije za izgradnju željezničke pruge između Beograda i Niša, ali i od Niša do granice sa Sjevernom Makedonijom što će omogućiti bolju povezanost sa Bečom, Zagrebom, Atinom, Solunom, Sofijom i Istanbulom.\nBorelj je naglasio da je EU potpuno posvećena evropskoj perpsektivi zapadnog Balkana, a da je svakako Srbija centar tog regiona.\nU skladu s tim, on je naveo da je tema koja mora da se pokrene usklađivanje Srbije sa spoljnom politikom EU i sa stavovima EU.\n“Mnoge države članice zahtivaju jasnu usklađenost Srbije na tim poljima. Neophodna je zajednička bezbjdnosna i spoljna politika”, poručio je Borelj.\nOn je pohvalio posvećenost Vučića razgovorima sa Prištinom pod okriljem EU.\n“Ohrabrio sam predsjednika Vučića da nastavi kako bi se postigao sveobuhvatni sporazum o normalizaciji odnosa Srbije i Кosova”, kaže Borelj.\nMadona u paničnom strahu od korone – posluga ima striktna naređenja\nPIC bez Rusije osudio izjave o “mirnom razlazu” BiH


Smanjenje penzija nije protivustavno\nBeta\t 24. septembra 2015. 23:30\nUstavni sud Srbije utvrdio je da nije protivustavan Zakon o privremenom uređivanju načina isplate penzija, kojim su u novembru 2014. smanjene penzije u Srbiji, prenela je danas televizija N1.\n“Nakon analize odredaba osporenog Zakona sa stanovišta svih bitnih navoda inicijatora, Ustavni sud je našao da nema osnova za pokretanje postupka za utvrđivanje neustavnosti ovog Zakona i njegove nesaglasnosti sa potvrđenim međunarodnim ugovorima”, objavljeno je na sajtu Ustavnog suda.\nIstiče se da je Ustavni sud utvrdio da iz zakona sledi da se njime uvode interventne mere koje se preduzimaju da bi se u uslovima ekonomske krize očuvala finansijska održivost penzijskog sistema, što konkretno znači mogućnost redovne isplate penzija.\nUstavni sud je ocenio i da je “zaštićenim” iznosom od 25.000 dinara, u realnim ekonomskim prilikama u kojima se društvo nalazi, spornim Zakonom obezbeđeno staranje o ekonomskoj sigurnosti penzionera.\nKada je reč o penzijama koje su obuhvaćene zakonom predviđenim merama, Ustavni sud smatra da su osnovane tvrdnje inicijatora ocene ustavnosti da penzija koja je stečena u skladu sa zakonom predstavlja imovinu penzionera, ali ukazuje da iz Ustava ne proizlazi garancija penzijskog davanja u određenom iznosu, jer je ograničenje imovinskih prava, pod određenim uslovima, dozvoljeno i prema Ustavu Srbije i prema Evropskoj konvenciji za zaštitu ljudskih prava i osnovnih sloboda.\nPolazeći od toga da su propisane mere uređene zakonom, da se Zakonom ne dira u pravo na penziju, da su mere propisane radi postizanja legitimnog cilja jer je stvaranje uslova za redovnu isplatu penzija makar i u umanjenom iznosu u opštem i javnom interesu, da postoji srazmernost u propisivanju mera i da se radi o merama privremenog karaktera, Ustavni sud je ocenio nisu osnovani navodi o nesaglasnosti osporenog Zakona sa Ustavom.


Google blokira mape u Ukrajini, Rusiji i Belorusiji | PC Press\nGoogle blokira mape u Ukrajini, Rusiji i Belorusiji\n4. mart 2022. 5. mart 2022. Nenad Gajic\nKorisnici tvrde da ruska vojska koristi mape za koordinaciju vazdušnih udara.\nGoogle štiti Ukrajince\nGoogle je blokirao korisnicima mogućnost da uređuju mape u Ukrajini, Rusiji i Belorusiji, prema izveštajima BuzzFeed News-a. Takođe Google briše sva mesta i stvari koje se podeljene kao što su fotografije, video snimci i poslovne informacije u tim zemljama od 24. februara.\nTehnološki gigant je doneo odluku „iz obilja opreza“ nakon što su ljudi na društvenim mrežama tvrdili da se ruska vojska oslanjala na mesta koje su kreirali korisnici na mapama za koordinaciju vazdušnih napada na Ukrajinu.\nPrema izveštaju BuzzFeed News-a, postoje postovi koji kruže na aplikacijama kao što je Twitter sa snimcima ekrana mapa koje prikazuju označena mesta sa „ФЕРМЕРСЬКЕ ГОСПОДАРСТВО“ ili na ukrajinskom „farma“ u Kijevu.\nLjudi su navodno tvrdili da se oznake koje su napravili korisnici na kojima piše „farma“ ili „poljoprivreda“ kreirane 28. februara poklapaju sa lokacijama raketnih udara na gradove koji uključuju Kijev i Harkov.\nGoogle je, međutim, rekao da su neke od korisničkih izmena koje označavaju lokacije u Ukrajini kao „farme“ napravljene pre godinu dana. Uprkos tome, onemogućava doprinose korisnika mapama otkako je počela ruska invazija.\nPortparol kompanije je rekao:\n„Iz velikog opreza, uklanjamo doprinose korisnika kao što su fotografije, video snimci, recenzije i poslovne informacije i sva mesta koja su korisnici poslali sa Google mapa u Ukrajini, Rusiji i Belorusiji od početka invazije i privremeno blokiramo nove izmene.”\nPre nekoliko dana, tehnološki gigant je takođe uklonio podatke o saobraćaju uživo na mapama u Ukrajini, najverovatnije da bi zaštitio lokacije meštana koji beže. Takođe je blokirao Youtube kanale ruskih državnih medija RT i Sputnik širom Evrope, nakon najave Evropske komisije da će zabraniti ono što naziva „medijskom mašinom Kremlja“ u EU.\nDruge tehnološke kompanije su takođe odgovorile na pozive da ograniče svoje usluge u Rusiji i da blokiraju pristup njenim državnim medijima. Facebook je uklonio lažne naloge koji su širili ruske dezinformacije i ograničio pristup RT-u i Sputnik-u svojoj platformi. Nedavno je Apple zaustavio svu prodaju proizvoda u Rusiji i onemogućio sve podatke o saobraćaju u Ukrajini nakon zahteva ukrajinskog potpredsednika vlade Mykhailo-a Fedorov-a.\nTagovi: belorusija, Google Maps, Rusija, Ukrajna\n← Google je blokirao RT i Sputnik na Play prodavnice u Evropi\nUkrajinska alatka za mapiranje isključena je zbog DDoS napada →


Afera u vezi sa konsultantskim ugovorima Elektroprivrede Crne Gore i mogućom štetom po državu koja možda doseže i do 20 miliona eura je stara već nekoliko godina. Međutim, nedavno hapšenje bivšeg direktora Flavia Bianka koga je, kao manjinski akcionar, postavio italijanski menadžment nagovještava moguć sudski epilog.\nSpecijalno državno tužilaštvo je pokrenulo istragu protiv šest sadašnjih i bivših funkcionera Elektroprivrede (EPCG) zbog sumnje da su zloupotrebom službenog položaja, odnosno, sklapanjem spornih ugovora o, takozvanim, konsultantskim uslugama za Elektroprivredu oštetili tu kompaniju za više miliona eura.\nOsim bivšeg finansijskog direktora EPCG, Flavia Bjanka koji je uhapšen 15. aprila, krivičnom prijavom su obuhvaćeni bivši rukovodioci, takođe Italijani: Enriko Malerba i Masimo Sali, ali i državljani Crne Gore: Slobodan Tanasijević, Venka Janjušević i Vojka Ćalasan.\nNevladina organizacija MANS je još prije nekoliko godina, nakon obavljenog istraživanja, ukazala na postojanje osnova za sumnju da su ugovori o konsultantskim i pravničkim uslugama samo pokriće za izvlačenje novca iz EPCG.\nKoordinator istraživačkog centra MANS-a Ines Mrdović kaže da je EPCG prvi put u svom revizionom finansijskom Izvještaju za 2012. godinu prikazala da ima određene "povezane“ poslove sa kompanijom A2A i da je indikativno bilo to što je tada prvi put bilo prikazano da su ti poslovi postojali čak i 2011. godine.\n"Elektroprivreda Crne Gore je imala obavezu da i u izvještaju za 2011. prikaže te poslove, ali to nije urađeno. Mi smo polovinom 2013. pozvali tužioca da ispita o kakvim se konsultantskim ugovorima radi“, navodi Mrdović koja, primjetivši da u ovom slučaju ima previše elemenata za sumnju, kaže da više nije u pitanju šteta od 15 miliona eura koji su "ispumpani“ iz EPCG, već da je ta cifra značajno veća.\n"Do kraja 2014. bila oko 19 miliona eura. U to ne ulazi prošla godina za koju ne znamo da li je bilo, odnosno, koliko su iznosili povezani poslovi između ovih kompanija“, kaže Mrdović.\nInstitucije sistema nemoćne\nItalijanski državljani su upravljanje EPCG preuzeli početkom marta 2010. godine na osnovu Ugovora o menadžmentu koji su potpisali Vlada kao većinski vlasnik i italijanska A2A koja je prethodno kupila četrdesetak posto akcija.\nNedugo potom, ostatak manjinskih akcionara je počeo da sumnja da se iz njihove kompanije nezakonito izvlači novac kroz fiktivne ugovore. Operacija se odvijala tako što je menadžment davao milione eura firmama povezanim sa A2A bez ikakvog tendera. Iz italijaske kompanije je tada saopštavano da su od Komisije za javne nabavke obaviješteni da se za konsultantske usluge ne raspisuje tender, ali to su naknadno demantovale i Komisija za kontrolu postupka javnih nabavki i Uprava za javne nabavke.\n"Radi se o očiglednom kriminalu“, kaže predsjednik Udruženja manjinskih akcionara Elektroprivrede Vasilije Miličković, koji smatra da EPCG ima više od 150 vrsnih pravnika i da apsolutno nema nikakvu potrebu za dodatnim pravni uslugama.\n“Konsultantske i pravničke usluge su uobičajen termin koji se koristi kada nekome hoćete da operete novac vi mu ispostavite fakturu po tom osnovu. Međutim, pošto mi imamo državu zarobljenu od jednog čovjeka, institucije sistema su apsolutno nemoćne“, kaže Vasilije Miličković, koji je nedavno saslušan u Specijalnom tužilaštvu sa kojim se "dogovorio da involvira“ sve krivične prijave koje je do sada podnio, među kojima su i četiri – pet protiv premijera Mila Đukanovića.\n"Biće veoma interesantno vidjeti kako će se specijalni tužilac Milivoje Katnić odnositi prema tim krivičnim prijavama“, kaže Miličković, koji, ipak, u vezi konačnih rezultata ima velike rezerve zbog velikih opstrukcija državnih institucija.\nSpor sa Elektroprivredom: Građani nasjeli na nagovor SNP-a


Sve što treba da znaju budući roditelji ako posle godinu dana redovnih seksualnih odnosa, bez upotrebe kontracepcijskih sredstava, ne dolazi do začeća, uspostavlja se dijagnoza steriliteta ili infertiliteta. Kod starijih žena proces dijagnostike se pokreće i ranije, već nakon šest meseci takvih ciljanih odnosa-kaže dr mr Gordana Kozarov, šef stručnog tima za vantelesnu oplodnju klinike "Perinatal".\nMeđu razlozima se nalaze i policistični jajnici, izostanak ovulacije, a ponekad i tumori materice koji se operativno uklanjaju pre procesa vantelesne oplodnje - navodi doktorka. Zanimljivo je da kod 30 odsto slučajeva steriliteta nije moguće utvrditi uzrok, te su u grupaciji idiopatskog steriliteta. U timu za vantelesnu oplodnju je obavezno prisutan i psiholog uz čiju pomoć se spontano lakše ostvaruje trudnoća, a i učestvuje u psihološkoj pripremi para za proces vantelesne oplodnje."\nKompletan tekst preuzet sa www.blic.zena.rs


Električni automobili u problemu zbog sudskog spora - Dmotion\nElektrični automobili u problemu zbog ...\nPogledajte kako se pravi naplatak ...\nby Aleksandar Ugljesic November 27, 2019\nJužno korejski SK Innovation je dobio ugovor vredan nekoliko milijardi dolara za proizvodnju baterija, ali sada je proizvodnja pod znakom pitanja\nSve bi bilo kao bajka da je ostalo na potpisanom ugovoru, i da nije došlo do sudskog spora zbog koje mogu biti ugrožene isporuke električnih automobila u Americi. SK Innovation je pobedio direktnog rivala LG Chem i dobio dobavljački ugovor sa VW Grupom vredan nekoliko milijardi, a odnosi se na isporuku baterija za električna vozila. Uz veliku pompu, SK Innovation je počeo da gradi pogon u Džordžiji, udaljen smo 200 kilometara od VW-ove fabrike u Chattanoogi, u kojoj se proizvode električni VW automobili za tržište SAD.\nSa svoje strane LG Chem je bio zapanjen gubitkom ovako unosnog posla, ali i odlaskom 77 stručnjaka u redove konkurentskog proizvođača i posumnjao u neregularnost celog procesa dobijanja ugovora. LG Chem je presavio tabak i u aprilu tužio SK Innovation za lažno prisvajanje trgovinskih tajni. Sedam meseci kasnije, kompanije se međusobno tuže za povrede patenata za baterije, a ceo spor preti da ugrozi proizvodnju i isporuku električnih vozila nekih od najvećih proizvođača automobila na svetu. Međusobne tužbe podnete američkim sudovima između ostalog traže i zabranu uvoza i prodaje baterija za VW pogonu Tenesiju koji bi trebao da počne da proizvodi električne pick-upove, ali i Ford pick-upove, GM Bolt, Jaguar I Pace, Audi e-tron i Kiju Niro.\nIz ugla proizvođača u pitanju je da li su korejske kompanije sposobne da proizvedu i isporuče ugovorene količine, dok stručnjaci procenjuju da bi bolje bilo da se kompanije vansudski nagode, ili će onaj ko izgubi spor biti ugašen zauvek. Šta više, i proizvođači automobila pokušavaju da utiču na nagodbu kako ne bi bila ugrožena proizvodnja.\nPomenuti proizvođači različito tumače i gledaju na ovaj spor, i dok jedni ne vide nikakvu opasnost po produkciju električnih vozila, drugi je vide. Koliki je „kolač“ oko kojega se spore dve kompanije najbolje ilustruje podatak da će do 2025. biznis oko najskupljeg dela svakog EV vredeti oko 167 milijardi dolara godišnje, što je više čak i od vrednosti tržišta memorijskih čipova koje će do tada vredeti oko 150 milijardi dolara.\nInače, LG Chem je bio lider u proizvodnji baterija i snabdevao je još od 2008. Chevrolet Volt, a do nedavno i Teslu, međutim, prelaskom stručnjaka u SK Innovation, LG tvrdi da je došlo do krađe intelektualne svojine i patenata.\nMate Rimac kaže „Ne” za SUV\nU Stokholmu je juče i zvanično predstavljena Škoda Karoq, drugi SUV u ponudi češkog ...\nUz LEGO kocke i dašak odvažnosti Renaulta do e-Techa\nZa Renault e-Tech se zna, ali manje se zna da je način na koji ...\nAleksandar Ugljesic July 8, 2021\nKineski predsednik, Xi Jinping, je u sredu svečano otvorio najduži most na svetu preko ...\nStefan Ugljesic October 25, 2018


Naslovna » Izlasci » Otvaranje pete sezone KC Grad\nNada Mandić 28. avgust 2013. Izlasci Komentari su isključeni na Otvaranje pete sezone KC Grad\nZa početak nove sezone zakazano je otvaranje izložbe beogradske street art umetnice TKV (20.00), koja će biti otvorena sve do 5. septembra, u galerisjkom prostoru Grada. Izložbu čine stensili nastali u proteklih šest meseci, a okosnica njenog stvaralaštva je hipertekstualizacija urbanog prostora smeštena u skrivene, neugledne, ćoškove Beograda.\nU subotu, 31. avgusta, nastupiće ekipa začetnika elektronske muzičke scene koju čine Vlada Janjić, Gordan Paunović i Boža Podunavac. Oni će, sada već tradicionalno, da uvedu publiku u muzički program predstojeće sezone.\nI septembar će u Gradu biti veoma zanimljiv jer pored standardnih programa kao što su Moda za poneti, Gradska knjižnica, Delikatesni ponedeljak i izložbe u Velikoj galeriji, u pripremi su i mnoga iznenađenja koja će ekipa ovog kultirnog centra uskoro da predstavi. (danubeogradu.rs)\nTagoviclubbing dub izlasci izložbe kc grad vesti\nPrethodni Treći Dunavfest na Beogradskoj tvrđavi od subote\nSledeći DJ Funkerman na Kalemegdanu


Učenica iz Srbije osvojila zlatnu medalju na geografskoj Olimpijadi\n21/06/2021 21/06/2021 Budi naučnik by editor\nUčenica iz Srbije osvojila zlatnu medalju na Evropskoj geografskoj Olimpijadi\nUčenica Osnovne škole „Ruđer Bošković“ Nađa Vesić učestvovala je proteklog vikenda na Evropskoj geografskoj Olimpijadi i osvojila zlatnu medalju.\nNa republičkom nivou takmičenja Nacionalne geografske olimpijade održanom 15. maja, Nađa je postigla izuzetan uspeh i osvojila prvo mesto i na taj način izborila plasman na Evropsko prvenstvo.\n„Ovo je istorijski uspeh za Osnovnu školu „Ruđer Bošković“ i neizmerno smo srećni i ponosni što je Nađa Vesić naš đak. Sve čestitke za profesora geografije Milenka Miljića i našu zlatnu Nađu“, rekli su iz škole, a prenosi N1.\nVidi i: Gordana Vunjak Novaković u trci za “životno delo” Evropske nagrade za pronalazače\nFoto: Osnovna škola “Ruđer Bošković”\nTagovi: evropska geografska olimpijada osnovna škola ruđer bošković zlatna medalja\nBudi aktuelanOlimpijske igre u Tokiju: Doneta važna odluka pred početak najvećeg sportskog događaja na svetu


VIJEĆE ZA ŠTAMPU I ONLINE MEDIJE U BIH OSUĐUJE PRITISAK NA SLOBODU MEDIJA | Hayat.ba\nVIJEĆE ZA ŠTAMPU I ONLINE MEDIJE U BIH OSUĐUJE PRITISAK NA SLOBODU MEDIJA\nUvažavajući pravosudni sistem i zakone BiH, Vijeće skreće pažnju na važnost slobodnog novinarskog izvještavanja, slobode medija i slobode izražavanja koje su zagarantirane međunarodnim aktima o zaštiti ljudskih prava i osnovnih sloboda,te da se uvođenjem mjera zabrane mediji obeshrabruju da kritički pišu o radu javnih ličnosti i institucija.\nS tim u vezi, Vijeće podsjeća na odredbe Deklaracije o slobodi političke debate u medijima Komiteta ministara Vijeća Evrope prema kojima između ostalog „Privatni i porodični život političkih ličnosti i javnih službenika treba biti zaštićen od medijskog izvještavanja po Članu Konvencije. Ipak, informacija o njihovom privatnom životu može biti iznesena kada je od direktnog javnog značaja za način na koji su obavljali ili obavljaju svoje funkcije, nastojeći da se izbjegne nepotrebna šteta za treća lica. Kada političke ili javne ličnosti privlače pažnju javnosti na dijelove svog privatnog života, mediji imaju pravo da te segmente izlože nadziranju“.\nTakođer, podsjećaju i na mišljenje Evropskog suda, prema kojem su prethodna ograničenja, odnosno privremene mjere zabrane objavljivanja informacija, dopuštene samo u rijetkim slučajevima, kada postoji hitna društvena potreba za takvim ograničenjima, poput sprečavanja nereda ili zločina ili zaštite državne sigurnosti. Evropski sud je stava da zbog potencijalne opasnosti za slobodu izražavanja, i u tim slučajevima „treba se odnositi krajnje oprezno“.\nOvakva vrsta represije apsolutno je u suprotnosti sa vrijednostima modernih demokratskih društava i predstavlja kršenje prava na slobodu izražavanja i slobodu informiranja, saopćio je Upravni odbor Vijeća za štampu i online medije u BiH.


Kompanija "Jura" žarište, Niš traži pomoć države\nKompanija „Jura“ žarište, Niš traži pomoć države\nDruštvo Autor:Beta12. okt. 202015:08\nU kompaniji "Jura" je septembra i oktobra na koronavirus pozitivno bilo 68 radnika, što je 60 odsto svih obolelih u tom gradu, pokazuju podaci Gradskog štaba za vanredne situacije u Nišu.\nEpidemiolog Branislav Tiodorović je izneo da je Gradski štab za vanredne situacije danas zasedao upravo zbog stanja u toj kompaniji i najavio da će Grad Niš zatražiti pomoć državnih organa zbog sve većeg broja obolelih u „Juri“.\n„O zatvaranju fabrika mi ne odlučujemo, moraju da se uključe odredjena ministarstva, pre svega Ministarstvo za rad, i inspekcije, na prvom mestu inspekcija rada i sanitarna inspekcija“, izjavio je Tiodorović.\nU Srbiji dvoje umrlih od korone, 67 zaraženih\nOn je naveo da je niški Institut za javno zdravlje ponudio pomoć „Juri“ u suzbijanju epidemije.\n„Uvid naših inspekcija i Instituta za javno zdravlje Niš je pokazao u ‘Juri’ nema sprovodjenja svih mera. Zato ćemo tražiti pomoć Republike, o situaciji tamo mora da se izjasne odredjeni državni organi, tamo radi 2.500 ljudi“, rekao je Tiodorović novinarima.\nEpidemilog Instituta za javno zdravlje, Mirko Ilić, izneo je da se korona virus pojavio i u fabrici „Jura Šin Von“, gde je od kraja septembra do sada registrovano osmoro obolelih.\n„U septembru smo na području Nišavskog i Topličkog okruga imali ukupno 135 novoobolelih od KOVID-19, a u prvih devet dana oktobra registrovano je 66 novoobolelih. U Nišu smo mali u septembru 45 obolelelih i u oktobru 23“, izneo je Ilić.\nOn je istakao da je mirna epidemiloška situacija u školama na području Nišavskog i Topličkog okruga.\n„Od početka školske godine na području dva okruga imali smo samo četiri obolela učenika u osnovnim i tri obolela učenika u srednjim školama“, rekao je Ilić.\nPrema njegovim rečima, stabilna je situacija i u staračkim domovima i drugim ustanovama socijalne zaštite, tako da su, kako je kazao, od sredine septembra do sada odjavljene epidemije u svim domovima.\nDirektor niškog Doma zdravlja, Milorad Jerkan, rekao je da se u KOVID-ambulanti te ustanove dnevno pregleda 250 do 300 pacijenata, od čega jedna petina radi prvog pregleda.\nOn je kazao da se PCR testom korona virus dnevno potvrdi kod dva do pet pacijenata. Skoro 60 odsto pozitivnih ima 30 do 40 godina, 20 odsto izmedju 17 i 25 godina, a svega je dva odsto pacijenata starije od 65 godina.\ndr Branislav TiodorovićJurakoronavirusniš


BalkanMagazin :: NIS donirao opremu Domu zdravlja u Zrenjaninu\nNIS donirao opremu Domu zdravlja u Zrenjaninu\npetak, 13. decembar 2019 08:30\nDonacijom od 12,5 miliona dinara NIS je Domu zdravlja u Zrenjaninu omogućio nabavku vozila i savremene medicinske opreme.\nDom zdravlja „Dr Boško Vrebalov“ u Zrenjaninu dobio je savremenu medicinsku opremu čiju nabavku je podržala kompanija NIS u okviru programa “Zajednici zajedno”. Donacijom u vrednosti od 12,5 miliona dinara, Domu zdravlja omogućena je nabavka sanitetskog i ambulantnog, kao i dva patronažna vozila za potrebe prevoza pacijenata. Takođe, nabavljeni su moderna stomatološka stolica sa kompletnom opremom i laboratorijski frižider za skladištenje vakcina.\nSvečanosti koja je ovim povodom organizovana u Domu zdravlja u Zrenjaninu prisustvovali su predstavnici lokalne samouprave, kompanije NIS, kao i osoblje ove zdravstvene ustanove.\nBiljan Elezović, direktor Pogona Srednji Banat je ovom prilikom istakao da je društvena odgovornost NIS-a jedan od prioriteta u poslovanju kompanije.\n„Grad Zrenjanin je jedan od naših najvažnijih partnera i kada je reč o biznisu, ali i pri realizaciji projekata koje realizujemo u korist naših sugrađana. Sredstva u iznosu od 12,5 miliona dinara ove godine usmerili smo u Dom zdravlja u Zrenjaninu za nabavku neophodne medicinske opreme i vozila za prevoz pacijenata. Na ovaj način NIS želi da doprinese da deca, kao budućnost naše zemlje, imaju najkvalitetnije uslove za lečenje“, naveo je Elezović.\nČedomir Janjić, gradonačelnik Zrenjanina je istakao značaj saradnje sa kompanijom NIS, kao i važnost ulaganja u zajednicu.\n„Zahvaljujem kompaniji NIS koja je pokazala svoju veliku društvenu odgovornost. Grad Zrenjanin je jedan od 13 gradova koji ima ovakvu saradnju sa NIS-om. I ove godine sarađujemo kroz projekat „Zajednici zajedno“ u okviru koga smo do sada zajedno realizovali mnogo projekata pre svega u oblasti sporta, rekreacije, školstva, a sada pomažemo i našem zdravstvu“, naglasio je Janjić.\nGordana Đurić, direktorka Doma zdravlja “Dr Boško Vrebalov” je istakla značaj donacije za ovu zdravstvenu ustanovu.\n„Želela bih da zahvalim kompaniji NIS jer je prepoznala potrebu unapređenja primarne zdravstvene zaštite. Modernizacijom opreme i voznog parka, unaprediće se rad organizacionih jedinica, koje intenzivno rade sa decom, poboljšaće se primarna zdravstvena zaštita naših korisnika, i pozitivno će uticati i na zadovoljstvo naših pacijenata i naših zaposlenih“, rekla je direktorka Doma zdravlja u Zrenjaninu.\nDonacija Domu zdravlja „Dr Boško Vrebalov” deo je ovogodišnje podrške kompanije NIS za 20 zdravstvenih ustanova širom Srbije kroz program „Zajednici zajedno“. Kompanija je u okviru ovogodišnjeg ciklusa ovog programa društvene odgovornosti opredelila 116,5 miliona dinara za nabavku savremene medicinske opreme zdravstvenim ustanovama u kojima se leče najmlađi u 13 gradova i opština: Beogradu, Novom Sadu, Nišu, Čačku, Pančevu, Požarevcu, Zrenjaninu, Kikindi, Novom Bečeju, Srbobranu, Žitištu, Kanjiži i Plandištu. Ovim ulaganjima, NIS će doprineti rekonstrukciji i adaptaciji dečjih dispanzera, nabavci savremene medicinske opreme i aparata, kao i sanitetskih vozila za čitav niz zdravstvenih ustanova.\nProgram društvene odgovornosti NIS-a „Zajednici zajedno“ traje već 11 godina i realizuje se u saradnji sa lokalnim zajednicama širom Srbije. Do sada je podržano više od 950 projekata iz različitih oblasti vrednih preko milijardi dinara čiji je cilj unapređenje uslova života građana. Grad Zrenjanin je partner u programu od samog početka njegovog sprovođenja i do sada je u toj zajednici realizovano 146 projekata vrednih preko 134 miliona dinara.


Jeftini letovi iz Beograda za Belgiju - Avionske karte Beograd Belgija - eSky.ba\nLetovi iz Beograda za Belgiju\nPretražite letove iz Beograda za Belgiju\nProvjerite najbolje ponude letova iz Beograda za Belgiju\nKada rezervisati letove za Belgiju\nZa rutu iz Beograda za Belgiju nema direktne veze\nNajkraći letovi s presijedanjem traju oko 6h 20min.\n✔ Postoje li posebne ponude za letove iz Beograda za Belgiju na eSky.ba?\n✔ Mogu li se pobrinuti za osiguranje prilikom rezervacije leta iz Beograda za Belgiju?\n✔ Ako rezerviram let iz Beograda za Belgiju, mogu li rezervirati ujedno i smještaj?\n✔ Koje avio-kompanije nude letove iz Beograda za Belgiju?\nBudite sigurni, da na eSky.ba ponuda letova iz Beograda za Belgiju uključuje ne samo niskotarifne avio-kompanije, već i one koje su specijalizirane za visoki standard.\nPopularne avio kompanije na ruti Beograd - Belgija\nJeftini letovi za Srbiju Jeftini letovi iz Srbije Jeftini letovi za Niš Jeftini letovi iz Niša Jeftini letovi za Barem Jeftini letovi iz Barema\nJeftini letovi za Gibraltar Jeftini letovi sa Gibraltara Jeftini letovi do Nueva Loja Lago Agrio Jeftini letovi od Nueva Loja Lago Agrio


TRGOVCI ŽELE DA RADE I NEDELJOM Kragujevac traži zabranu rada, a evo koliko je Srbija daleko od evropskog trenda - GSS Media\nIako ukidanje rada nedeljom ne bi išlo na ruku ni poslodavcima, a ni građanima kojima su dani vikenda najčešći termin za šoping, Srbija je dobila i drugu zvaničnu inicijativu kojom se traži zabrana rada nedeljom. Nakon što su pre godinu dva reprezentativna sindikata u Srbiji (ASNS i SSSS) od države zatražili podršku za ovakvu meru, pre dva dana inicijativa je stigla i iz Kragujevca. Socijalno-ekonomski savet u ovom gradu zvanično je zatražio zabranu rada nedeljom u trgovinskoj delatnosti, osim na mestima na kojima je to neophodno, poput apoteka i benzinskih stanica.\nZa crnogorske radnike već dvadesetak dana važi novi propis koji im je doneo neradnu nedelju. Slične najave čuju se i iz susedne Hrvatske, gde se već duže vreme vodi diskusija na ovu temu. Ipak, čini se da je Srbija još uvek daleko od ovakve odluke koja bi na “prvu loptu”, kako navode upućeni, donela i otkaze i manje plate u trgovini, ali i manje zadovoljstvo širokih masa.


Sednica skupštinskog Odbora za pravosuđe, državnu upravu i lokalnu samoupravu, u prostorijama Doma Narodne skupštine Srbije, u Beogradu, 17. juna 2019.\nInstitucija Poverenika za informacije od javnog značaja i zaštitu podataka o ličnosti ne može se pohvaliti podrškom državnih organa u prošloj godini, bilo je mnogo više opstrukcija, upozorila je u Skupštini Srbije u Beogradu zamenica poverenika Stanojla Mandić.\n"Uskraćivani su nam neki podaci od nadležnih organa, bilo je pretnji zaposlenim, čak su podnošene i krivične prijave, koje su se kasnije pokazale kao neosnovane", rekla je Mandić u ponedeljak podnoseći izveštaj o radu skupštinskom Odboru za pravosuđe, državnu upravu i lokalnu samoupravu.\nOna je, komentarišući oblast slobode pristupa informacijama od javnog značaja, naglasila da je do 2015. godine bio stalni napredak na tom polju, ali da su od tada "negativni trendovi", što je posledica nekih mehanizama koji nisu u ingerenciji Poverenika, nego Vlade.\nJavna preduzeća kazne plaćaju iz budžeta\nA na okruglom stolu "Javnost rada preduzeća u vlasništvu države i gradova", koji je održan u ponedeljak u Nišu, nekadašnji poverenik za informacije od javnog značaja Rodoljub Šabić je istakao da u Zakonu o slobodnom pristupu informacijama od javnog značaja, iako je ocenjen kao najbolji čak i na svetskon nivou, ima elemenata koje bi trebalo promeniti i usavršiti.\nBivši poverenik za informacije od javnog značaja i zaštitu podataka o ličnosti Rodoljub Šabić i programski direktor Transparentnosti Srbija na okruglom stolu u Medijacentru Niš, u Nišu, 17. juna 2019.\nAli potpuni je apsurd misliti da se tim promenama može oduzeti pravo javnosti da zna šta se dešava sa izmenama tog zakona, rekao je Šabić i podsetio da je taj zakon donet još 2004. godine, a da su u međuvremenu formirane institucije koje ranije nisu postojale, kao i da su stvoreni neki fenomeni poput toga da fizička lica imaju javna ovlašćenja, što je slučaj sa izvršiteljima i notarima.\nIzmenama zakona trebalo bi da bude povećan krug onih koji su zakonom obuvhaćeni, kako bi se obezbedila bolja informisanost javnosti, kazao je Šabić.\nŠabić je ukazao i na problem kažnjavanja onih koji krše rešenja Poverenika - u uređenim društvima se rešenja regulatornih tela bespogovorno izvršavaju, kod nas to nije slučaj, napomenuo je nekadašnji Poverenik.\nZakon jeste predvideo i kazne za takve slučajeve koje Poverenik može da odredi, ali je reč o iznosima do 200.000 dinara, što - kada se ima u vidu da se ne kažnjava fizičko lice, već pravno, obično državna institucija ili javno preduzeće - nije mnogo, a takve se kazne onda plaćaju iz budžeta, odnosno na teret svih građana.\nNapomenuo je i da su velika državna reduzeća u zbiru plaćale kazne i od nekoliko miliona dinara, ali su istrajavala da tražene informacije ne daju.\nNenadić: Izmene Zakona na ledu\nProgramski direktor "Transparentnosti Srbija" Nemanja Nenadić kazao je da su izmene Zakona o slobodnom pristupu informacijama od javnog značaja trebalo da budu usvojene još 2014. godine.\nOn je ukazao da je u predloženim izmenama posebno sporna odredba koja predviđa da preduzeća u vlasništvu države, pokrajine, gradova i države - koja su organizovana kao društva kapitala - oslobađaju obaveze davanja podataka po zahtevu za dostupnost informacija od javnog značaja.\nTo posebno zabrinjava kada se zna da su javno-privatna partnerstva sve brojnija, odnosno da država već sutra može da promeni profil preduzeća i učini ga delom državnim i tako ih izuzme od zakonske obaveze davanja informacija.\n"Izmene zakona trebalo bi da idu u drugom pravcu, da dobijemo pravo da tražimo informacije i od preduzeća koja su u manjiskom vlasništvu ukoliko raspolažu veoma značajnom javnom imovinom, kao što je to recimo preduzeće 'Beograd na vodi'. To preduzeće je 68 odsto vlasništvo privatnog partnera, ali raspolaže imovinom koja je vredna milijarde evra", rekao je Nenadić.\nPrema njegovim rečima, predložene izmena Zakona su sada srećom "na ledu", zahvaljujući izmedju ostalog kritikama koje upućuju nevladine organizacije.


Vidović: Srpska može da se povuče iz sporazuma indirektnog oporezivanja - Srpskacafe\nVidović: Srpska može da se povuče iz sporazuma indirektnog oporezivanja\nPetak, 10.12.2021., 14:39 Petak, 10.12.2021., 14:58\nMinistarka finansija Republike Srpske Zora Vidović izjavila je da Srpska može da se povuče iz Sporazuma o nadležnostima u oblasti indirektnog oporezivanja koji je postigla sa FBiH jer bi u tom slučaju postupala u okviru svojih prava.\nObraćajući se na posebnoj sjednici Narodne skupštine Republike Srpske o vraćanju prenesenih nadležnosti, Vidovićeva je podsjetila da je u knjizi “Neustavna promjena Dejtonske strukture BiH – Uticaj na položaj i prava Republike Srpske” jasno istaknuto da je “načelo i međunarodnog i domaćeg ugovornog prava da jedna strana može da se povuče iz ugovora ukoliko dođe do fundamentalne promjene u okolnostima koje izvitoperuju svrhu u koju su strane izvorno dale saglasnost na sporazum, kao i u slučaju neispunjenja obaveza”.\n– Republika Srpska prihvatila je Sporazum na osnovu razumijevanja da će UIO – sa upravnim odborom koji čine predstavnici entiteta – pravično raspodjeljivati poreske prihode entiteta, a u informaciji koja se nalazi pred narodnim poslanicima su jasno navedeni svi problemi u raspodjeli indirektnih poreza sa kojima se Republika Srpska do sada susretala, a neki još nisu riješeni, a na štetu su Republike Srpske – istakla je Vidovićeva.\nVidovićeva je rekla da ne treba zaboraviti i finansijske imlikacije izmišljanja “državnosti BiH” koje nema u Ustavu BiH.\n– To je dovelo do velikog broja neustavnih institucija na nivou BiH koje oduzimaju entitetima neophodna finansijska sredstva za ostvarivanje njihovih ustavnih nadležnosti – napomenula je Vidovićeva.\nOna je navela da Sporazum o nadležnostima u oblasti indirektnog oporezivanja između Republike Srpske i FBiH koji su “navodno” 5. decembra 2003. godine, u prisustvu visokog predstavnika u BiH potpisali premijeri entitetskih Vlada, nikad nije objavljen u “Službenom glasniku BiH”, te tako nikad nije ni stupio na snagu.\nVidovićeva napominje da se u knjizi “Ustav BiH: komentar” navedeni Sporazum naziva “neobjavljeni”.\nMinistarka finansija Republike Srpske podsjetila je da je Narodna skupština ranijm zaključkom zadužila Vladu Republike Srpske da formira ekspertske timove domaćih i stranih stručnjaka za svaku oblast, gdje je prenesena nadležnost sa Republike Srpske, sa ciljem da izuči i pravno obrazloži prirodu kršenja Aneksa Dejtonskog sporazuma, a naročito Ustava BiH.\n– Vlada treba da predloži procedure za donošenje novih zakona i akata u Republici Srpskoj, kako bi se te nadležnosti ponovo uspostavile na nivou Republike Srpske, posebno ističući da sve mora biti urađeno u skladu sa slovom Ustava BiH i Ustava Republike Srpske – istakla je Vidovićeva.\nNarodna skupština RSuio bihzora vidović